“Kau Ingat Apa?”-Fahad Iman Berang Produksi Beri Tawaran Berlakon ‘Last Minute’

Pelakon, model, dan aktivis teater, Fahad Iman meluahkan rasa berang terhadap sebuah produksi yang memberikannya tawaran berlakon pada saat akhir.

Menerusi Insta Stories, Fahad akui terpaksa menolak tawaran produksi tersebut kerana tidak mempunyai masa yang cukup untuk membuat persiapan.

“Saya benci apabila produksi melayan pelakon sebegitu. Baru-baru ini, saya mendapat beberapa tawaran yang sangat last minute,

tetapi saya membuat keputusan berpegang teguh dengan pendirian dan menolaknya kerana ianya terlalu last minute.”- dedah Fahad

Pelakon drama Suri Hati Mr. Pilot ini berkata setiap pelakon memerlukan masa untuk membaca dan menghafal skrip. Selain itu, peruntukan masa juga diperlukan untuk berlatih serta melakukan persediaan.

“Kau ingat apa? Actor ni robot ke? Kau bagi script last minute and expect kita just deliver je apa kau nak?

C’mon, saya perlukan MASA. Masa untuk baca & hafal skrip, masa untuk berlatih, masa untuk persediaan.”-katanya lagi

Tambahnya, lakonan itu disifatkan sebagai sebuah seni dan dalam masa yang sama dia turut mempersoalkan kembali penghasilkan sebuah karya yang berkualiti sekiranya ia dilakukan secara tergesa-gesa.

“Lakonan itu satu seni, ianya mengambil masa. Macam mana nak produce something of quality when evertyhing is rushed?-Soal Fahad

Dalam pada itu, Fahad turut memuatnaik tangkap layar perbualan menerusi WhatsApp dari seorang kru produksi yang memberikan tawaran berlakon padanya sehari sebelum penggambaran dijalankan.

“Mind you masa dia tanya ni it was on the 16th, and nak shoot on the 17th, which is the NEXT DAY. Kau rasa?- tegasnya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Awat Letih Sangat Ni”- Rita Rudaini Keliru Nak Salahkan Mop Atau Varian Omicron

LetihTular di media sosial milik pelakon jelita, Rita Rudaini yang memuatnaik tangkap layar berita media tempatan mengenai gejala Covid-19 varian jenis Omicron di Insta Stories nya.

Berdasarkan perkongsian aktres senior ini, Rita seakan berseloroh dengan meluahkan rasa keliru sama ada keletihan yang dialaminya hari ini adalah kerana membuat kerja rumah terlalu banyak atau kerana gejala varian Omicron yang sedang heboh diperkatakan orang ramai ketika ini.

“Aaaghh letih betul sisturr hari ni, tadi lepas subuh mop bilik kucing, cuci 4 bilik air, vacuum, mop.

Tapi hari-hari memang letih lah lepas buat kerja rumah.

Batul juga, buat apa jenis tugasan mesti akan rasa letih kan. Apa pendapat anda tentang isu ini?


Zeel Production Nafi Lantik Pihak Luar Cari Penaja Untuk Pengambaran

Syarikat produksi terkenal tanah air, Zeel Production Sdn Bhd dihujani dengan pelbagai aduan dari orang ramai gara-gara terdapat pihak-pihak tertentu yang menggunapakai nama syarikat tersebut bagi mencari penaja untuk tujuan penggambaran.

Berikutan itu, pihak produksi telah mengeluarkan kenyataan rasmi bagi mengulas isu yang sedang hangat diperkatakan tersebut. Berdasarkan kenyataan yang dikeluarkan di Instagram Zeel Production, syarikat tersebut tidak pernah melantik mana-mana pihak luar untuk berbuat demikian.

Sebarang urusan tajaan diuruskan oleh pihak pengurusan Zeel Production sendiri dan dalam masa yang masa, syarikat penerbit terkenal ini memohon agar mana-mana pihak tidak mengambil kesempatan atas nama Zeel Production.

Zeel Production telah menerima aduan daripada orang ramai yang mengatakan ada pihak-pihak tertentu telah menggunakan nama syarikat Zeel Productio untuk mencari penaja dan bantuan penggambaran seperti tajaan makanan, pakaian, wang dan lain-lain.

Adalah dimaklumkan bahawa Zeel Production tidak pernah melantik mana-mana pihak luar untuk berbuat demikian. Sebarang urusan rasmi termasuk urusan penaja dikelola oleh pihak pengurusan Zeel Production sendiri.

Kami memohon agar tidak ada mana-mana pihak yang cuba mengambil kesempatan, menipu atau memperdayakan perniagaan orang lain atas nama Zeel Production. Kami mengharapkan orang ramai berhati-hati selepas ini. Kami di Zeel Production sentiasa menyokong penuh para peniaga dan pengusaha bisnes.

Sebarang pertanyaan berkenaan tajaan atau jika anda menjadi mangsa penipuan. Boleh berhubung terus dengan:

Sekian, terima kasih.” Jelas pihak syarikat

Para peniaga perlu lebih berhati-hati, apa-apa urusan penting berhubung terus dengan pihak syarikat bukan dari orang tengah!


“Bukan Belajar Math Darab Bahagi Tolak”-Elfira Loy Perjelas Sebab Hantar Anak Ke ‘Playschool’

Pelakon, Elfira Loy tampil bersuara selepas mendapat kiriman mesej dari netizen yang berasa kasihan dengan anaknya Rayyan Khalaf, 2 tahun,  yang dianggap terlalu awal untuk dihantar ke sekolah tidak formal (playschool)

“Ala tiannye..Kecik-kecik lagi dah kene paksa pegi school. Waktu umur macamni budak selalu nak manja-manja dengan mak dia kalau mak tak bekerja duduk rumah.”-tulis netizen tersebut

Menerusi perkongsian di Insta Stories, Elfira menjelaskan dengan menghantar kanak-kanak ke sekolah seumpama itu ia akan membantu untuk mengembangkan kemahiran motor dan kemahiran sosial mereka.

“Menghantar kanak-kanak ke playschool akan membantu mereka mengembangkan kemahiran motor mereka. Mereka juga boleh mengembangkan kemahiran sosial & harian mereka.

Memang ada studies tunjuk perbezaan kanak-kanak yang aktif selalu play, buat montessori ni dengan yang tak kurang melakukan aktiviti yang merangsang their motor skills”- jelas Elfira

Tambah Elfira,dia  turut memberitahu bahawa tidak mengapa sekiranya ibubapa  masih belum bersedia untuk menghantar anak mereka ke sekolah kerana aktiviti masih boleh dilakukan bersama anak-anak di rumah.

“Tetapi jika anda tidak bersedia untuk menghantar anak-anak anda ianya tidak mengapa. Anda boleh sentiasa melakukan aktiviti dengan anak-anak anda di rumah.

Jika anda tahu bagaimana dan anda mempunyai masa.”- katanya lagi

Bagaimanapun, Elfira akui mahu mengabaikan mesej-mesej yang dihantar kepadanya berikutan rasa terganggu dengan stigma sesetengah ibubapa.

As much as i wanna ignore these kind of messages, saya masih rasa tenganggu juga & kena explain kepada stigma setengah parents yang ‘apahal lah hantar anak-anak awal kar sekolah tak kesian ke’.

Ni Playschool. Bukan belajar math darab bahagi tolak”- jelas Elfira

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[ VIDEO] Nikky Palikat Sebak, Tak Sangka Penampilan Persembahan Persis Arwah Yanie

Sebelum memulakan persembahan lagu Drama, penyanyi Nikki Palikat kelihatan beberapa kali mengelap airmata nya berikutan sebak menonton montaj video perkongsian  mengenai lagu tersebut. Untuk rekod, Drama merupakan trio nyanyiannya bersama Ning Baizura dan Allahyarham Yanie yang mula debut pada tahun 2005.

Berkongsi dengan lebih lanjut, Nikki ketika ditemui Murai.my berkata sebelum membuat persembahan dia menjadi sangat beremosi kerana teringatkan kembali kenangan bersama arwah Yanie. Akui Nikki, dia berasa ralat kerana beranggapan penyakit rakan sejawatnya itu tidak serius.

“Saya tak sangka yang saya boleh sangat beremosi ketika itu. Tapi bila bercakap kali terakhir mengenai Yanie, saya teringat balik semua kenangan bersama nya. Malah suara dia ketika sakit, batuk-batuk pun saya masih ingat. Dia ada radang paru-paru. Itu yang saya terkilan sebab sebelum ini saya tak pernah ambil berat pasal itu sebab saya ingat itu batuk biasa. Saya tak sangka itu akan menjadi serius .

“Dia ada anak kecil masa itu dan saya pun ada anak. Jadi saya teringatkan anak dia macam mana kehilangan seorang ibu. Bila fikir balik itu tersangatlah ‘sakit'” kata Nikki kepada Murai.my

Bagaimanapun, menurut Nikki persembahannya malam tadi (Ahad) sedikit sebanyak dapat membantunya melepaskan segala apa yang terluah di dalam fikiran termasuk hajat yang tidak kesampaian bersama arwah.

“Dia pergi dalam keadaan mengejut. Saya tak sempat nak ucapkan selamat tinggal, apa yang saya rasa dan berterima kasih kepadanya. Dia banyak tolong saya. Kenangan itu sebenarnya banyak mengacau fikiran sejak kebelakangan ini.

Tetapi saya rasa persembahan malam ini sedikit sebanyak dapat membantu saya mengatasinya termasuk perkara-perkara yang tidak kesampaian itu” katanya lagi

Dalam pada itu, Yanie berkata imejnya kali ini juga berlaku secara tidak sengaja menyamai kegemaran arwah Yanie. Malah, ia berlaku pada awal pagi sebelum membuat persembahan apabila dia sekilas pandang melihat cermin dan teringatkan pada rakannya itu.

“Sebenarnya bila saya tengok dekat cermin tadi, tak sengaja seperti Yanie. Tetapi memang ini adalah penampilan arwah Yanie dulu. Dia suka buat gaya rambut ‘ponnytail’ sebab muka dia kan cantik dan kecil. Baju pun memang dia suka fitting yang macam ini dan skirt labuh. Ini berlaku secara tidak sengaja.

Dari pagi, bila saya bangun dan teringat yang saya akan bawakan lagu ini, saya seperti sudah bercakap dengan arwah Yanie. Saya cakap bila atas pentas nanti, hadirlah sama-sama” dedah Nikki

Sebagai info, ini adalah pertama kali Nikki bawakan lagu Drama secara solo dan sebelum membuat persembahan di pentas GV, Nikki turut menerima kata-kata semangat dari penyanyi senior yang juga mentor nya, Ning Baizura. Dalam minggu kedua GV8, Yanie menduduki tempat ketiga dengan perolehan markah sebanyak 71.70%.


Kerana Cukai Tinggi, Wanita Sedih Ibu Bapa Tak Mampu Tunaikan Haji

Tular di media sosial di mana seorang pengguna Twitter berkongsi rasa kecewa terhadap pihak Arab Saudi yang mengenakan cukai haji yang terlalu tinggi, sehingga menyusahkan bakal jemaah untuk menunaikan ibadah rukun Islam kelima tersebut.

Pengguna Twitter yang dikenali sebagai Iman Tanita @notorioustapir, meluahkan rasa kecewa kerana ibu bapanya ingin menunaikan Haji namun hasrat tidak kesampaian kerana kadar cukai yang dikeluarkan Arab Saudi sangat tinggi hingga jejaskan kos untuk mengerjakan Haji.

Wanita ini berpendapat, hal berkaitan dengan agama tidak patut dikenakan bayaran yang terlalu tinggi seperti perniagaan. Pengguna media sosial ini juga sedia maklum bahawa pihak Tabung Haji tidak mampu mengawal kadar cukai yang dikeluarkan oleh pihak Arab Saudi.

“Kenapa Haji sangat mahal? Dari RM23K ke RM30K seorang?? Dan rakyat biasa perlu menunggu untuk TH (Tabung Haji) panggil untuk mereka untuk subsidi haji, sementara ramai dikalangan mereka meninggal dunia menunggu panggilan tersebut. Ini diskriminasi dalam banyak tahap bila yang kaya boleh di lihat banyak kali di Mekah.

Ibu bapa saya berhasrat untuk mengerjakan Haji mereka tapi, kami pasti tidak mampu untuk membayar RM60K. Cukai naik dari 5% kepada 15% lalu menyebabkan kos Haji terkesan. Haji adalah untuk semua, bukan sekadar untuk mereka yang boleh bayar wang yang besar.

Pandangan saya adalah agama tidak patut dikenakan wang yang berat sebagai perniagaan, terutama berkaitan dengan kos asas. Soalan saya lebih kepada Arab Saudi. TH tak ada kuasa mengawal kos, mereka cuma boleh bantu subsidi.” Luah Iman

Melihat Tweet wanita tersebut, orang ramai berkongsi pandangan mereka dan rata-rata ramai yang luahkan rasa terkejut dengan kos mengerjakan Haji terlalu tinggi dan menyalahkan Arab Saudi kerana menaikkan kadar cukai Haji.

“Sebab full board kot. Tambahan tiket kapal terbang makin mahal sekarang post Covid”

“Salah lah negara Arab Saudi tu, dah ikut barat punya stail. Terlalu mewah hidup kat sana sampai semua kos naik nak pergi kat tempat suci. Tak boleh salahkan TH sejak negara Arab tu bukan kita yang boleh kawal punya cukai hmm”

“Salah pak Arab suka-suka naikkan kos Haji (cukai VAT 15%). Inflasi katanya. What a load of BS!” komen warganet

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hormati Tugas Kerja, Alyah ‘Serahkan’ Tok Ram Pada GV

Penyanyi dan usahawan Datin Alyah mengakui ruang masanya bersama suami yang merupakan juri tetap Gegar Vaganza (GV), Datuk Ramli MS menjadi agak terhad setiap kali tibanya program Gegar Vaganza (GV) pada setiap tahun.

A post shared by Alyah Abu Hasan (@alyah81)

Alyah bagaimanapun menjelaskan, dia sudah terbiasa dengan situasi berkenaan memandangkan program realiti itu sudah pun berjalan lapan musim. Malah dia turut menyokong rakan seperjuangan yang bersam-sama bertanding dalam program itu.

“Jujurnya tiap kali tiba ‘musim’ GV, memang rutin seharian kami jadi agak berbeza. Jarang dalam makan luar sama-sama. Iyelah, kata orang ia acara tahunan. Jadi jadual Tok Ram agak padat sebab bermula Selasa, dia akan sibuk untuk persiapan konsert minggu seterusnya.

“Saya sedia maklum dengan situasi itu. Malah Aqil (anak saudara) yang sering isi masa bersama kami pun sudah faham. Bila ada sahaja iklan GV di kaca TV, dia akan cakap ‘uncle’ sibuk, tak boleh bawa jalan-jalan. Untuk ubati rasa rindu, mereka akan ‘video call’.

“Tapi saya percaya bukan Tok Ram saja yang sibuk, artis bertanding dan produksi pun turut sama beri komitmen yang tinggi. Masing-masing cari rezeki,” katanya.

Sementara itu, Alyah ini juga terharu apabila lagu Thank You Allah kekal menjadi pilihan pendengar pelbagai peringkat usia.  Susulan itu, sebuah single baru juga bakal diperdengarkan buat peminat pada awal tahun hadapan.

“Rasa bersyukur sangatlah… pada usia 40 tahun begini, kanak-kanak sampailah orang dewasa sukakan lagu kerohanian seperti itu. Ada yang kongsi di media sosial dan sebagainya. Terkejut juga saya. Saya tidaklah penyanyi viral sana -sini.

“Tapi bagi saya itu rahmat paling besar dariNya. Hakikat itu menjadi perkara terawal yang saya fikir apabila lagu tersebut cepat menangkap halwa telinga pendengar,” katanya lagi

Dalam perkembangan lain, baru-baru ini Alyah juga telah memerterai perjanjian bersama jenama kecantikan dan kesihatan, Kamya Glow.  Usaha itu dilihat sebagai satu langkah mengembangkan kolaborasi perniagaan Alyah bersama Kamya Glow di dalam bidang tersebut.


[REVIEW] Siapa Tutup Lampu : Pelakon Dah ‘Best’ Tapi….

Baru-baru ini kami di Murai.my berkesempatan untuk menghadiri tayangan perdana filem Siapa Tutup Lampu terbitan  Horizon Film Entertainment Sdn Bhd dan Articulate Fusion Productions Sdn Bhd.

Difahamkan, filem hasil cetusan idea dan nukilan penulis skrip saudara Azhar Jalil ini adalah sebuah adaptasi pementasan teater yang telah memenangi banyak anugerah dalam satu pertandingan teater.  Menurut pihak produksi filem yang dibintangi oleh Azizul Ammar, Uyaina Arshad, Naim Daniel, Ismi Melinda dan Azhar sendiri bergenrekan persahabatan dan “thriller”.

Pada hemat kami, pada awalnya Siapa Tutup Lampu disangkakan sebagai sebuah naskhah seram memandangkan trailer serta poster yang diperlihatkan lebih ke arah genre tersebut. Namun, sebenarnya kami tertipu dan tidak mengapa ia juga adalah sebuah pemasaran yang berjaya. Bagaimanapun, terdapat ‘kecelaruan’ genre yang kami dapat saksikan kerana pengarah muda yang berbakat,  Aliff Ihsan Rahman seperti sudah hilang ‘track’ pada jalan ceritanya dan sedikit sebanyak membuatkan penonton tertanya-tanya mengenai klimaks yang terjadi.  Pendek kata, kami gambarkan ia seperti situasi anda tengah makan nasi namun tiba-tiba sudah hilang di depan mata.

Sekiranya filem ini hanya bertujangkan kepada seram, kami percaya ia mampu dikembangkan lagi dengan menarik kerana  tajuknya sudah berjaya membuatkan orang untuk menonton tetapi sayang sekiranya tidak digarap sekemasnya.

Namun begitu, pujian harus diberikan kepada barisan pelakon-pelakon yang berjaya menghidupkan filem ini termasuk barisan pembantu seperti Afieq Shazwan, Mark O’Dea, Melissa Campbell dan Geoff Andre Feyaerts.

Dan buat saudara Aliff, tidak mengapa kerana ini adalah karya sulung anda dan sejujurnya kami pernah menonton filem yang lebih teruk daripada ini yang merupakan arahan pengarah terkenal. Buat anda yang ingin menonton filem Siapa Tutup Lampu pastikan anda langgan di Astro First hari ini!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Park Shin Hye Dan 8 Selebriti Kpop Yang Telah Berkongsi 2 Berita Gembira Sekaligus Buat Peminat

Sebenarnya ramai selebriti dari Korea Selatan memilih untuk tidak menghebabkan kepada umum dan peminat tentang hal peribadi mereka. Namun, jika perkhabaran yang baik dan gembira, mereka tidak akan teragak-agak untuk berkongsi bersama peminat mereka.

Sama seperti sembilan barisan selebriti ini, mereka telah berkongsi 2 berita gembira sekaligus iaitu tentang berita kehamilan dan dalam masa yang sama tentang perkahwinan.

Ada dari mereka yang berkahwin dengan sesama selebriti, manakala ada juga yang berkahwin dengan pasangan yang berlainan profesion dan tidak ada kaitan dalam bidang hiburan.

Siapakah mereka yang kami maksudkan? Jom kita tengok!

Peminat menyambut baik berita gembira ini dari idola kegemaran mereka. Kami juga mendoakan agar proses untuk lembaran baru dipermudahkan serta berjalan dengan baik.


Wawa Zainal Bersalin Hari Ini? Aeril Zafrel Mohon Doa Orang Ramai

Pelakon, Aeril Zafrel memaklumkan bahawa isterinya yang juga pelakon,Wawa Zainal dijangka akan melahirkan bayi keempat mereka pada hari ini.

Menerusi hantaran di laman Instagram, pelakon dan usahawan itu menyatakan bayi yang bakal dilahirkan itu lebih awal seminggu dari tarikh yang diberikan oleh pihak hospital.

“Pagi ni tiba-tiba baby nak keluar. Awal seminggu dari tarikh yang diberi. Doakan semuanya selamat.”- tulis Aeril

Tinjauan Murai MY di ruangan komen posting Aeril, rata-rata peminat mendoakan agar dipermudahkan urusan Wawa untuk kelahiran tersebut.

Sekadar info, pasangan ini telah berkahwin pada tahun 2013. Hasil perkahwinan mereka dikurniakan tiga orang cahaya mata, Ahmad Fakhruddin Attar,8, Hayla Maghfiratul Adzkiyaa, 6 dan Aya Soffya yang kini berusia setahun.


“Saya Tahu Saya Salah” – Upiak Isil Dedah Sebab Tidak Lagi Berhijab

Di sebalik kemunculan penyanyi Indonesia, Upiak Isil sebagai salah seorang peserta Gegar Vaganza 8 (GV8) ramai yang tertanya mengenai imej sebenar pelantun Tak Tun Tuang ini.

Ini kerana Upiak atau nama sebenarnya Silvia Nanda pernah mencuri perhatian dengan tampil imej berhijab sekitar Jun lalu.Menjawab persoalan tersebut, Upiak terlebih dahulu memohon maaf kepada orang ramai mengenai penampilannya.

Akui Upiak, sebelum ini dia sudah berhijab namun selepas memikirkan penampilannya itu seperti tidak sesuai dengan lagu-lagunya, Upiak membuat keputusan untuk tidak lagi memakainya. Selain itu, dia juga ingin menghormati imej wanita berhijab yang lebih ayu dan sopan.

“Saya ingin minta maaf kerana bagi saya dan bukan bercakap pasal orang lain, saya rasa kalau saya melawak dengan imej sebegini tapi bertudung seolah-olah merendahkan nilai dan imej bertudung. Itu perasaan saya. Sebagai contoh saya buat lagu ubat ketiak tapi pakai tudung, buat aksi guling tepi jalan untuk buat orang ketawa tetapi bertudung seperti kelihatan tidak manis.

Jadi saya buat untuk keputusan untuk kembali seperti dahulu. Kalau saya berpakaian seperti dalam GV ini, ianya tidak sesuai untuk wanita yang bertudung seharusnya harus menutupi bahagian tertentu dan yang ketat” jelas Upiak

Tidak lari daripada kecaman netizen, Upiak berkata tidak perlu jelaskan kepada mereka mengenai keputusannya itu  dan menyerahkan perihal hukum agama kepada Allah SWT.

“Ada tapi biarkan Allah yang menilai saya. Saya tidak akan jelaskan terperinci seperti ini kepada mereka sebab saya tahu saya salah kenapa saya berhijab dan kemudiannya buka kembali, kalau belum bersedia kenapa pakai? Saya tahu saya salah” kata Upiak lagi

Dalam pada itu, Upiak turut menegaskan penampilan berhijab nya sebelum ini adalah kerana bekas suaminya. Malah, penyanyi bersuara lunak ini juga akan mengenakan tudung sekiranya pulang ke kampung bagi menghormati masyarakat sekeliling.

“Tidak, saya bukan berhijab kerana dia. Selalunya kalau pulang ke kampung saya akan pakai tudung sebab saya tak nak orang kampung tengok imej saya seperti ini” kongsinya

Upiak ditemui Murai.my di konsert minggu kedua GV8 di Putrajaya International Convention Centre (PICC) pada malam Ahad (27 Disember 2021). Dalam konsert itu, Upiak berada di kedudukan kelima dengan perolehan markah sebanyak 69.60%.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Alang-Alang Nak Buat Biar 1st Class”- Fizo Omar Labur RM1 Juta Usahakan ATV Park

Siapa sangka perniagaan ATV Park yang diusahakan Fizo Omar, mendapat sambutan yang sangat baik di kalangan penggemar sukan lasak tanah air.

Oleh kerana sambutan yang sangat menggalakkan, usahawan selebriti ini menambah lima unit ATV di cawangan Kelantan dan 10 unit ATV lagi untuk cawangan keduanya di Janda Baik.

Dengan penambahan unit ATV, usahawan selebriti ini maklumkan ramai pelanggan berasa puas hati dengan perkhidmatan yang diberikan dan ini membuatkan Fizo berasa segala penat lelah berbalas.

Fizo juga mengatakan bukan mudah untuk mengusahakan ATV Park, kerana harus mengikut spesifikasi ATV yang betul dan aspek keselamatan juga diambil kira selain ingin berikan pengalaman keseronokan kepada pelanggannya.

“Total 30 ATV dan 8 fun trail obstacle di @fj_atv_bidaisari dan InsyaAllah banyak lagi akan datang.

Alhamdulillah baru saja 2 bulan buka ATV Park Abe Joe yang ke2 di Janda Baik selepas 6 bulan ATV Park yang pertama di @rocky_atv, Kelantan. Sambutan sangat-sangat luar biasa dan masalah utama adalah jumlah ATV tak cukup!! Masalah yang baik sebenarnya!

Jadi Abe Joe tambah lagi 10 unit di @fj_atav_bidaisari dan 5 unit lagi di @rocky_atv. Jadi rasa sangat berbaloi lah dengan pelaburan dan penat lelah nak set up ATV Park ni.

Bukan senang wooo.. Jalan off road fun trail ni bukan boleh main buat je, kena ikut spec ATV dan yang paling penting pelanggan berseronok dan keselamatan yang pertama.” Jelasnya

Dalam perkongsian Fizo di Instagram nya pagi ini, pelakon kacak ini sebenarnya melabur RM1 juta bagi mengusahakan perniagaan tersebut.

“Jumlah semua dah RM1 juta lebih dah labur untuk ATV ni, alang-alang nak buat biar 1st class terus.

ATV yang digunakan bukan biashe-biashe, 4×4, power steering, enjin CVT, touring pilot seat, dan macam-macam spec lagi lah yang kosnya setiap unit tu hampir RM30K dan RM40K lah sebijik.

Jadi kalau korang nak rasa ATV sebenar atas trail yang seronok, boleh lah datang ke @fj_atv_bidaisari di Janda Baik dan @rocky_atv di Pasir Puteh, Kelantan.” Kongsinya lagi

Dimaklumkan Fizo bakal buka cawangan ATV Park yang baru tak lama lagi, mesti menarik! Agak-agak destinasi mana pilihan Fizo ya?


Amerul Affendi Mohon Sokong Filem Prebet Sapu, Sedar Status Diri Dalam Industri Seni

Pelakon berbakat besar, Amerul Affendi dipersoal seorang warganet setelah mempromosikan filem yang dibintanginya, Prebet Sapu yang bakal ditayang di pawagam pada 16 Disember ini.

Menerusi laman Twitter, Amerul dilihat sedang mempromosikan filem tersebut dan menitipkan harapan yang besar agar filemnya bakal mendapat sambutan yang hebat dari orang ramai.

“Saya & rakan-rakan yang tak ada jutaan follower ini akan keluarkan sebuah filem bertajuk #PrebetSapu pada 16/12/2021 di pawagam..

Semoga dengan sambutan yang hebat dari anda di panggung akan mengubah persepsi station tv & producer tentang perlu ada 1 juta followers untuk satu-satu karya itu berjaya.”-ciap Amerul

Namun, seorang warganet memberitahunya untuk tidak berbuat sedemikan kerana ramai pihak menghargai hasil kerja pelakon itu yang juga popular menerusi filem Crossroads: One Two Jaga.

“Tak payah tweet macam ni lah bro. Ramai je appreciate kerja kau. Orang tengok punya”- ciap warganet tersebut

Susulan itu, dia membalas komen tersebut dengan menjelaskan dia sedar akan kedudukan dirinya dan berasa kesal dengan layanan yang diterima di dalam industri seni.

“Saya bukan siapa-siapa bro dalam industri ni..Tengok sahaja layanan yang saya dapat. Jadi saya sedar diri dan sedar ruang.”-Jelas Amerul

Sekadar info, selain Amerul, Prebet Sapu turut diterajui Mei Fen Lim dan menampilkan Bront Palarae, Sharifah Amani, Nam Ron, Nadiya Nisaa, Chew Kin Wah, Jay Iswazir, Anas Ridzuan, Roslan Madun serta ramai lagi. Dikhabarkan Prebet Sapu telah terpilih mewakili Malaysia bagi kategori Filem Cereka Antarabangsa Terbaik pada Anugerah Akademi Ke-94 di Los Angeles (LA), Amerika Syarikat (AS), tahun depan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Boleh Ke Kau Cari Pengganti Macam Aku?” – Iqbal Zulkefli Berpindah Ke Indonesia, Ini Reaksi DSV!

Jutawan kosmetik terkenal, Dato’ Seri Vida (DSV) memberi reaksi mengenai bekas pembantu peribadinya, Ahmad Iqbal Zulkefli yang membuat keputusan untuk berhijrah ke Indonesia.

Menurut DSV atau nama sebenarnya Hasmiza Othman, dia akui gembira dengan kehidupannya yang terkini selepas putus cinta dengan Iqbal.

“Kata nak cari pengganti, boleh ke cari pengganti macam aku?Tidak sekali-kali” seloroh DSV

Namun begitu, dia tetap minitipkan pesanan buat usahawan itu agar tidak mempersendakan isu sihir kerana kesan perbuatan syirik itu boleh dilihat dengan jelas atas apa yang berlaku pada mereka berdua sebelum ini.

“Saya gembira dengan kehidupan saya sekurang-kurangnya apabila dia cakap tak nak dengan saya, putus tanpa sebarang alasan yang munasabah, tiba-tiba tak nak dan bagi macam-macam alasan saya seperti sudah terkeluar daripada sihir itu.

“Macam saya sudah tidak sakit. kalau tidak saya selalu sakit , kalau cakap mesti tak percaya. Sihir yang terkena itu dimain-mainkan pula oleh Iqbal. Kau tengok diri kau sendiri menangis. Saya tengok status dia menangis, jangan main-main dengan sihir, kita tak nak pun sihir terkena dekat kita tapi benda itulah yang berlaku sebenarnya” tegas DSV

Ketika ditanya adakah dirinya masih menghubungi Iqbal, DSV berkata mereka tidak lagi saling berhubung namun tidak menolak bahawa pelantun Hujan itu masih merinduinya.

“Tidak langsung, saya tengok kadang-kadang dia ada update selit gambar saya, rindu mungkin. Dia masih belum boleh berdiri seorang diri walaupun dia cuba untuk berbuat demikian” kata DSV lagi

DSV ditemui Murai.my di konsert minggu kedua GV8 di Putrajaya International Convention Centre (PICC) pada malam Ahad (27 Disember 2021). Dalam konsert itu, DSV dijemput sebagai seorang tetamu khas bagi menonton persembahan para peserta secara langsung.


“Kenapa Banyak Orang Malaysia Kejam Sama Saya?”- Iqbal Zulkefli Akui Rasa Tenang Di Indonesia

Usahawan muda, Ahmad Iqbal Zulkefli  menerusi sebuah hantaran di laman Instagram nya mempersoalkan mengapa sesetengah rakyat Malaysia bersikap kejam pada dirinya.

Malah, Iqbal turut merasai seperti  tiada belas kasihan pada dirinya sebelum membuat keputusan untuk berhijrah ke Indonesia. Kini, pelantun Hujan itu berasa tenang berada di negara seberang.

“KENAPA BANYAK ORANG MALAYSIA KEJAM SAMA SAYA?! Tidakkah ada sedikit belas kasihan? Di Indonesia saya aman.”- tulis Iqbal

Rata-rata netizen memberikan pelbagai rekasi termasuklah ada yang memintanya untuk tidak kembali semula ke Malaysia.

Untuk info,Iqbal kini menetap di Jakarta, Indonesia atas urusan kerja dan juga peribadi.

“Bermula hari ini, saya akan tinggal di Indonesia. Memang atas urusan kerja, namun saya haru saya bawa diri. Saya pamit.”-Iqbal

A post shared by Ahmad Iqbal Zulkefli (@ahmadiqbalzulkefli)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Get Your Booster ASAP”- Rita Rudaini Gesa Orang Ramai Dapatkan Dos Penggalak

Pelakon, Rita Rudaini menggesa orang ramai untuk dapatkan suntikan dos penggalak (booster dose) sebagai perlindungan diri.

Menerusi Insta Stories, Rita menitipkan pesanan buat rakyat Malaysia agar tidak rasa gentar selepas mengetahui  kes pertama positif Covid-19 dikesan di pintu masuk Malaysia pada hari pertama Perjalanan Lengkap Vaksin (VTL) antara Malaysia dan Singapura.

“Alahh kicik punya hal. Korang dah pakai 3 lapis HELMET kann..Apa ada hal. Ayuhh Malaysia jangan gentar.”- ujar Rita

Tambahnya lagi, dia bersyukur kerana tidak perlu risau dengan keadaan yang sesak serta penularan wabak tersebut berikutan larangan untuk masuk di kebanyakan kawasan buat mereka yang tidak mengambil vaksin telah ditetapkan oleh kerajaan.

“Kita orang yang tak vaksin ni takpa sebab dok umah ja manapun tak bagi masuk.

Alhamdulillah..Takdak nak bersesak dengan orang kat mall ke, restoran ke..Keja pun xle. Takdak la nak pikiaq sangat benda-benda ni.”- katanya lagi

Di kesempatan itu,, Rita atau nama penuhnya Rita Rudaini Mokhtar turut menggesa orang ramai untuk mendapatkan dos penggalak (booster dose) sebagai perlindungan diri.

“Stay safe guys. Dapatkan dos penggalak untuk perlindungan anda. Kami prosafe, antivaksin kisah & sayangkan anda semua.” pesan Rita

Terdahulu, menurut Berita Harian,satu kes positif COVID-19 dikesan pada hari pertama Perjalanan Lengkap Vaksin (VTL) antara Malaysia dan Singapura. Menteri Kesihatan, Khairy Jamaluddin, kes positif itu dikesan pagi semalam, menerusi saringan yang dijalankan di pintu masuk Malaysia.


“Nakal Takpe Jangan Jahat!”- Mantan Guru Besar Masih Ingat Joe Flizzow

Tular di media sosial milik ikon rap terkenal tanah air Joe Flizzow, di mana penyanyi tersohor ini memuatnaik beberapa foto dirinya bersama bekas pengetua sekolah di Instagram nya.

Apa yang menarik perhatian ramai adalah, perkongsian Joe yang terserempak dengan gurunya itu ketika menghadiri majlis perkahwinan kelmarin.

Menerusi perkongsian Joe di akaun Instagram nya, penyanyi rap ini mengatakan bekas guru besar nya itu masih mengingati pertemuan terakhir mereka di mana Joe dipanggil masuk ke pejabat kerana masalah disiplin.

Terserempak dengan bekas pengetua sekolah saya di Sekolah Menangah Subang Utama, Puan Jamilah Rahmat di majlis kahwin semalam.

Dia mengingatkan saya yang kali terakhir kita ‘bersemuka’ adalah ketika saya di panggil ke pejabatnya kerana masalah disiplin.

Saya kagum yang dia ingat segala perkara terperinci dalam pertemuan tersebut. Sayang sangat kepada semua guru yang beri kita pengetahuan dan kasih sayang tanpa meminta apa-apa sebagai balasan.

Dia jadikan hari saya bermakna dengan mengatakan ” You turned out alright, more than alright. Nakal takpe, jangan jahat!”.

Melihat perkongsian artis terkenal itu, ramai peminat mengatakan mereka tabik dengan Joe Flizzow kerana tetap menghormati guru. Selain itu, ada juga peminat yang menyokong apa yang bekas guru besar itu katakan kepada artis tersebut di ruangan komen Instagram.

“Ini baru betul, walaupun nakal zaman sekolah tapi tetap hormat dekat cikgu. Salute man”

“Tabik hormat untuk cikgu. Keep on vibing bro Joe”

Jangan main-main dengan ingatan cikgu, mereka ingat anak murid mereka terutama yang nakal-nakal ni!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Siap Request….”- Pelakon Lelaki Berstatus Suami Orang Lakukan Seks Luar Tabii?

Ciapan sebuah akaun netizen baru-baru ini telah menarik perhatian pengguna laman Twitter apabila terdapat dakwaan mengenai seorang pelakon lelaki yang telah melakukan seks di luar tabii.

Dalam pendedahan tersebut, pelakon yang dimaksudkan juga telah berkahwin dan sering menempah hotel ketika terikat dengan jadual penggambaran. Malah, pelakon itu juga akan ‘memanfaatkan’ kelewatan masa ataupun penggambaran yang dibatalkan untuk melakukan aktiviti yang tidak bermoral tersebut.

Menurut akaun itu, pelakon berkenaan sedang menjalani sebuah penggambaran namun lokasi atau kawasan tersebut tidak dinyatakan.

“Pelakon lelaki berstatus suami orang sorang ni khabarnya suka check in time shooting utk menunaikan bil air tertunggak. Pandai dia manfaatkan masa time shoot delay atau shoot cancel kan. Menurut sumber siap request pancut dalam mulut lagi! Oh, dia tengah shooting sekarang. Opss!” ciap netizen tersebut

Sehingga kini, ciapan tersebut mendapat lebih dari 300 tanda suka daripada pengguna laman Twitter.


Habib Ali Zaenal Tegur Punca Manusia Ikut Hawa Nafsu Kerana….

Perkongsian berbaur teguran yang dikongsikan pendakwah terkenal Habib Ali Zaenal Abidin Al Hamid di akaun Instagram nya, menarik perhatian orang ramai kerana intipati pesanan yang disampaikan cukup mendalam hingga menusuk kalbu.

Tokoh pendakwah terkenal ini memberi teguran ringkas tapi penuh dengan pengajaran buat umat Islam, antara sebab mengapa ramai manusia mudah mengikuti hasutan hawa nafsu diri adalah kerana masing-masing tidak menjaga tiang agama iaitu solat.

“Punca utama manusia mengikuti hawa nafsu adalah sebab meninggalkan solat.

Kalau dijaga solatnya dengan betul, maka akan terpelihara daripada mengikuti hawa nafsu yang membawa kepada maksiat.” Jelasnya

Melihat teguran secara telus yang dikongsikan oleh tokoh tersohor itu, rata-rata ramai yang bersetuju dengan apa yang dikatakan oleh Habib Ali tersebut.

“Allahumma Sholi’alaa Sayyidina Muhamad”

“Betul. Assalamualaikum, maaf habib” komen mereka

Teguran yang ringkas tapi padat, jaga solat maka Allah jauhkan kita dari maksiat.


Akan Dilelong Pada 14 Disember! Mahkamah Tinggi Arah Harta Nur Sajat Disita & Dijual

Mahkamah Tinggi Shah Alam hari ini telah membenarkan permohonan OWA Resources Sdn. Bhd. untuk menuntut pampasan sebanyak RM200,000 yang gagal dibayar oleh usahawan kontroversi, Nur Sajat.

Nurwati Hussin, 41 dan Mohamed Syakir Hussin, 32 dari OWA Resources yang merupakan bekas stokis utama perniagaan bengkung dan girdle milik Sajat atau nama sebenarnya Muhammad Sajjad Kamaruzzaman mengambil tindakan menyita ,susulan kegagalan usahawan tersebut membayar jumlah penghakiman pada bulan Disember tahun 2020. Difahamkan, pelaksanaan writ penyitaan dan penjualan telah dijalankan pukul 10.30 pagi tadi di rumah Sajat yang beralamat di Kota Damansara, Selangor.

Keputusan itu dibuat selepas mahkamah mendapati pelantun Makhluk Penggoda itu tidak memberi sebarang maklumbalas untuk membayar pampasan setelah gagal dalam rayuannya di Mahkamah Rayuan pada April lalu. Ketika itu, Sajat memohon untuk membatalkan keputusan Mahkamah Tinggi Shah Alam yang memerintahkannya untuk membayar gantirugi kepada OWA Resources.

Peguam Nurul Hafidzah Hassan dan Zeti Zulkifli dari firma guaman NHA Advocates & Solicitors yang mewakili Nurwati dan Syakir berkata, anak-anak guamnya komited untuk mendapatkan pampasan yang diarahkan dibayar oleh mahkamah. Bagi barang-barang yang disita pula akan dilelong di bawah harga pasaran untuk menebus pampasan yang perlu dibayar kepada pihak plaintif.

“Writ penyitaan dan penjualan telahpun ditampal di premis defendan pada hari ini dan jika pihak defendan tidak membuat bayaran, semua barang yang disita akan dilelong pada 14 Disember ini,”

“Sekiranya jumlah pungutan wang hasil dari lelongan masih tidak mencukupi melalui penjualan barang yang telah disita hari ini, anak-anak guam akan mengambil langkah seterusnya bagi menyita aset-aset lain yang boleh disita dan dijual,” tambah Nurul Hafidzah dalam sebuah kenyataan kepada pihak Murai

Terdahulu, Sajat didapati melanggar kontrak perniagaan kerana gagal membekalkan bengkung dan girdle kepada stokis nya seperti yang dipersetujui.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Semua Benda Australia Bagi Free”- Nur Sajat Akui Beruntung Jadi Rakyat Australia

Usahawan kosmetik kontroversi, Nur Sajat menitipkan rasa syukur apabila terdapat banyak pihak di Australia tampil untuk membantunya dari aspek khidmat kesihatan sewaktu menjalani orientasi. Difahamkan, orientasi tersebut bertujuan untuk mendapatkan kerakyatan tetap (permanent residence) di Australia.

“Alhamdulillah, banyak yang pihak Autralia berikan pada saya.”-Sajat

Menerusi Insta Stories, Sajat berkata dia aku beruntung menjadi rakyat Australia disebabkan keistimewaan yang disediakan oleh pihak Australia seperti rawatan gigi (public dentist) secara percuma.

“Untung kan jadi rakyat Australia. Patut lah banyak orang Malaysia suka duduk sini, semua benda Australia bagi free!! Untung lah..”- kata Sajat

Tambahnya lagi, pihak Australia turut menyediakan perkhidmatan ambulans secara percuma berbanding di Malaysia yang mengenakan bayaran bagi perkhidmatan tersebut.

“Ambulance kat Australia pun free!!! Kalau uols tak ada insurance Malaysia, memang mampus lah nak kena bayar ambulance uols!!”- katanya lagi

Terdahulu, Murai.my melaporkan Mahkamah Tinggi Shah Alam telah membenarkan permohonan OWA Resources Sdn.Bhd untuk menuntut pampasan sebanyak RM200,000 yang gagal dibayar oleh  Sajat.

Keputusan itu dibuat selepas mahkamah mendapati  Sajat tidak memberikan sebarang maklumbalas untuk membayar pampasan setelah gagal dalam rayuannya di Mahkamah Rayuan pada April lalu.


Kes Gurauan Guru Mengenai Rogol : Harith Iskander Anggap Ain Husniza Gadis Yang Hebat!

Pelakon, pelawak, dan pengacara Harith Iskander tampil bersuara mengenai kes gurauan rogol seorang guru terhadap pelajarnya, Ain Husniza Saiful Nizam.

Menerusi laman Twitter, Harith  menganggap Ain adalah seorang gadis muda yang hebat kerana mahu menjadikan sekolah sebagai satu tempat yang selamat.

“Seorang gadis muda (masih belum wanita) yang menakjubkan dan bapanya juga sama-sama hebat..Apa yang mereka mahukan adalah #MakeSchoolaSaferPlace dan mereka AKAN.”-Komen Harith

Dalam pada itu, media melaporkan bapa kepada Ain yang dikenali sebagai Saiful Nizam mendedahkan bahawa mereka telah menerima writ saman fitnah dan pernyataan tuntutan dari guru PJPK SMK Puncak Alam pada November lalu.

“Kami telah menerima writ saman fitnah dan pernyataan tuntutan dari Khairul Nizam bin Sanuddin (guru PKPK SMK Puncak Alam) yang telah difailkan di Mahkamah Shah Alam pada 26 November 2021.”- dedah Saiful


Rasmi! Merdeka 118 Kini Bangunan Tertinggi Di Asia Tenggara & Kedua Tertinggi Di Dunia

Mercu tanda baharu negara, Merdeka 118 kini secara rasminya telah menjadi menara tertinggi di Malaysia dan Asia Tenggara. Pencapaian itu direkodkan setelah penyempurnaan puncak menara itu berlangsung semalam (30 November 2021).

Menara yang mempunyai 118 tingkat dengan ketinggian 678.9 meter itu juga telah dinobatkan sebagai menara kedua paling tinggi di dunia selepas Burj Khalifa, Dubai setinggi 828 meter. Sebelum ini, kedudukan menara kedua tertinggi itu telah dipegang oleh Shanghai Tower pada ketinggian 632 meter.

Difahamkan, Merdeka 118 yang diinspirasikan dari figura Perdana Menteri Malaysia yang pertama, Almarhum Tunku Abdul Rahman Al-Haj ketika melaungkan merdeka itu akan menempatkan 83 tingkat pejabat manakala selebihnya akan menjadi bilik hotel mewah Park Hyatt.

Pada tingkat bawah menara ini pula akan menempatkan pusat membeli-belah yang baharu selain terdapat masjid,taman awam serta beberapa kemudahan yang lain.

Antara tarikan utama Merdeka 118 adalah dek pemerhatian yang terletak di atas menara yang merupakan dek pemerhatian tertinggi di Asia Tenggara.

Di sini pengunjung boleh menikmati panorama 360 darjah bandaraya Kuala Lumpur, serta melakukan aktiviti-aktiviti mencabar seperti berjalan di luar menggunakan tali pada ketinggian 500 meter.

Melengkapkan rekod Merdeka 118, pada puncak menara (Spire) yang berada pada ketinggian 566 meter akan dibuka untuk para pengunjung sekaligus menjadi dek pemerhatian tertinggi di dunia!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Honor 50 Lite Telefon Pintar Bajet! Lihat Apa Yang Menarik

Honor 50 Lite baru sahaja dilancarkan di Malaysia dan secara jujurnya ia sekali pandang agak serupa dengan Huawei Nova 8i. Namun ada berita baiknya dimana pada masa akan datang ia akan disematkan dengan Perkhidmatan Mudah Alih Google (Google Mobile Services), tidak seperti rakan sejawatnya Huawei.

Murai MY berpeluang mencuba sendiri Honor 50 Lite dan malangnya hanya terdapat satu pilihan Honor 50 Lite yang dijual, iaitu 8GB RAM dan 128GB storan.

Jika anda memilih untuk mendapatkan Honor 50 Lite daripada Honor eStore, anda akan mendapat hadiah percuma bernilai RM300 dalam bentuk beg galas Honor dan pembesar suara Bluetooth. Terdapat tiga warna untuk dipilih, iaitu Space Silver, Midnight Black dan Deep Sea Blue.

Setiap unit dibekalkan Honor Original Adapter, Honor Original Type C Cable, Protection Case, Pelindung Skrin, Kad Jaminan dan Sim Pin.

Sama seperti Huawei Nova 8i, Honor 50 Lite mempunyai paparan LCD IPS 6.67 inci, FHD+ 60Hz, dengan densiti 391 piksel setiap inci persegi. Sementara itu, ia disematkan dengan cip sistem Qualcomm Snapdragon 662, dipadankan dengan 8GB RAM dan 128GB storan. Ini juga bermakna ia bukan peranti berkemampuan 5G.

Walau bagaimanapun, ia bakal mempunyai Perkhidmatan Mudah Alih Google, membolehkan anda mengakses Gedung Google Play dan  memuat turun aplikasi yang diinginkan.

Dari segi kamera, anda boleh lihat terdapat empat kamera di bahagian belakang yang terletak di bonggol kamera bulat yang besar.

Penembak utama ialah kamera 64MP f/1.9 manakala kamera sudut ultralebar ialah kamera 8MP f/2.4. Ia diapit oleh dua lagi kamera 2MP f/2.4 untuk makro dan depth.

Pada bahagian hadapan peranti pula, anda akan menemui satu kamera swafoto 16MP f/2.0 yang terletak sudut kiri dalam potongan berbentuk pil.

Anda boleh melakukan zoom hingga 8 kali menggunakan lensa ini.

Ciri lain termasuk bateri 4,300mAh yang dikatakan Honor akan bertahan sehingga 16 jam untuk web browsing atau 7 jam bermain permainan. Ia juga akan menyokong pengecasan pantas 66W Honor SuperCharge yang mereka dakwa akan mengecas bateri hingga 100% dalam masa 39 minit sahaja.

Ciri  lain termasuk NFC, WiFi 5 dan penderia cap jari yang dipasang di sisi pada butang kuasa.

Seperti yang dinyatakan di atas, HONOR 50 Lite hadir dengan 8GB RAM + 128GB ROM dan boleh didapati dengan pilihan warna Deep Sea Blue, Space Silver dan Midnight Black pada harga serendah RM999.

Bermula 25 November, setiap pembelian HONOR 50 Lite disertakan hadiah percuma
bernilai sehingga RM300 di HONOR Store dan Stor Diiktiraf HONOR! Peminat
boleh menyemak di platform dalam talian di HONOR eStore, Lazada HONOR Store,
Shopee HONOR Store, Senheng. senQ, Digi dan Maxis.


Dituduh Tidak Berpantang Secara Tradisional, Ernie Zakri Pertahan Maryam ‘Durian Kimchi’

Penyanyi, Ernie Zakri tampil mempertahankan pasangan Youtuber terkenal, Ryzal Ibrahim dan Maryam . Ia berikutan  seorang netizen di laman Facebook mempersoalkan pasangan muda itu berasa bangga berkongsi aktiviti bersiar-siar selepas Maryam baru sahaja selepas bersalin dan dikatakan tidak berpantang secara tradisional dengan betul.

“Pasangan muda di zaman ini..Bangga sangat tayang diri baru lepas bersalin dah boleh jalan dengan lancar, makan ikut suka..Lepas rambut ikut suka tak pakai stokin, ikut suka pakai seluar.

Yang tak mau jaga pantang tu tengok je nanti umur muda lagi kena berjuang korbankan duit banyak untuk dapatkan tubuh badan sihat dan cantik”- Komen netizen yang dikenali sebagai  Intan Haikal

Dalam pada itu, Ernie mempertahankan Maryam kerana figura itu merupakan seorang wanita warga Korea dan tidak boleh dipaksa untuk mengikuti adat tradisional tempatan.

“Tapi..Dia kan Korean..Mana boleh dipaksa adat kita..Yang penting tubuh badan sihat, tahulah mereka jaga diri. InsyaAllah.”-Komen Ernie

Terdahulu, ramai pihak yang menegur Maryam tidak mengikuti cara berpantang seperti orang Melayu. Walaubagaimanapun, Ryzal tampil mempertahankan isterinya dengan menegaskan bahawa  Maryam hanya bertukar agama dan bukan mengubah budaya. Malah, Ryzal turut menitipkan harapan agar tidak ada individu yang akan memaksa isterinya untuk menerima budaya yang bukan miliknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Perdana Menteri Bangga Merdeka 118 Lakar Sejarah, Tapi Kenapa Netizen Tak Puas Hati?

Perdana Menteri kesembilan Malaysia, Datuk Seri Ismail Sabri baru saja menyempurnakan majlis pemasangan puncak menara Merdeka 118 semalam.

Berikutan perasmian mercu tanda baharu itu, Perdana Menteri berkongsi rasa gembira dengan meluahkan rasa bangga dan terujanya di akaun Twitter nya semalam.

“Teruja dan banga dengan berdirinya ikon global, Merdeka 118 yang merupakan menara kedua tertinggi di dunia selepas Burj Khalifa!

Menara 118 menjadi menara tertinggi di Malaysia serta Asia Tenggara dengan ketinggian 678.9 meter. #KeluargaMalaysia #BekerjaBersamaRakyat” kongsinya di Twitter

Melihat tweet Perdana Menteri tersebut, ramai warganet memberi komen dan kritikan di laman Twitter nya dengan mengatakan tak guna berasa bangga dengan mercu tanda yang tinggi dan gah kalau rakyat sendiri masih ada yang menderita dan miskin.

“Bangga ke bangunan tinggi tapi rakyat ramai hidup dalam kancah kemiskinan, terdesak dan terseksa?? Bangga untuk apa sebenarnya??”

“Nak bangga apa lah dengan benda ni? Tengok lah di bawah tu, di tepi jalan tu. Masih mengemis, masih kutip tin kosong, masih tiada tempat berteduh. Harga barang keperluan makin naik. Kau buat apa ba*****?” komen warganet

“Memalukan. Apa nak bangga pak long kalau menara setinggi bulan tapi masih ada rakyat kelaparan! Semoga tuhan laknat pemimpin culas.”

“Menara tinggi menggunung pastu tandas masih kena bayar… Makanan asas, sayur dengan roti naik harga.. Bangga lah.. Buat lah bangunan tinggi-tinggi sampai nampak neraka” komen mereka

“Menara kedua tertinggi di dunia tapi gaji minimum rakyat RM1,200. Ba*****”

“Sungguh memalukan apabila Malaysia hanya dipandang moden disebabkan hanya satu bangunan tinggi tapi benda lain masih kuno” komen mereka lagi


Daniesh Suffian Tayang ‘Six Pack’, Gambar Di Kolam Renang Bikin Peminat Wanita Tak Keruan

Lepas Norman Hakim, Naim Daniel, As’ad Motawh dan beberapa lagi artis lelaki lain memuatnaik gambar tak pakai baju kini giliran penyanyi berbakat besar, Daniesh Suffian pula.

Sebenarnya, pelakon dan penyanyi berusia 22 tahun ini sudah dikenali dengan tubuh sasa. Malah Daniesh sememangnya merupakan seorang bekas atlet dan bergiat aktif dalam membina otot badan.

Yang pastinya, mesti ramai gadis-gadis di luar sana terpesona melihat gambar Daniesh yang baru sahaja dimuatnaik di Instagramnya ini. Tak kurang juga yang mahu jadikan Daniesh sebagai inspirasi mereka dalam mengimpikan tubuh badan yang menarik seperti ini. Dah macam trend artis lelaki sekarang, tayang body sado kan?

Boleh lihat koleksi gambar bentuk badan Daniesh di laman instagramnya ini.

Jangan tengok lama-lama ya, takut ada yang jatuh hati pula sampai menggangu penyanyi berasal dari Tawau,  Sabah ini. Sebelum Daniesh pernah mengaku bahawa dia pernah menerima mesej bukan-bukan daripada individu tidak dikenali di media sosial.

Katanya, paling merisaukan apabila gangguan-gangguan tersebut datang daripada remaja lelaki dan perempuan yang tanpa segan silu, meminta penyanyi ini memberikan gambarnya tidak berbaju.

“Saya gelakkan sahaja, tidak mahu melayan permintaan yang bukan-bukan. Sebenarnya, mesej-mesej sebegini tidak mengganggu. Jika berlaku lagi, saya abaikan sahaja,” katanya kepada Utusan.

Daniesh baru sahaja melancarkan single terbarunya berjudul Serpihan bersama video muzik pada awal November yang lalu. Lagu ini ciptaan nya sendiri manakala lirik ditulis bersama Firdaus Rahmat. Sehingga artikal ini ditulis, lagu berkenaan yang kini sudah menerima lebih 150, 000 tontonan di Youtube.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shahrulezad Gesa Orang Ramai Bersedia Hadapi PKP Sekiranya Omicron ‘Masuk’ Ke Malaysia

Pengarah dan penerbit Radius One Production, Shahrulezad Mohameddin menggesa orang ramai untuk bersedia menghadapi Perintah Kawalan Pergerakan (PKP) sekiranya varian baharu COVID-19, jenis Omicron ‘berjaya memasuki’ Malaysia.

Menerusi posting di Instagram miliknya, Shahrulezad berpendapat bahawa rakyat Malaysia berkemungkinan sekali lagi tidak akan dapat menyambut hari lebaran pada tahun hadapan disebabkan PKP.

“Nampak gaya macam tak beraya lagi la kita tahun depan gais. Hehehehe.

Standby je lah another PKP kalau virus Omicron berjaya masuk ke Malaysia (i am sure it will).”- jelas Shahrulezad

Walaubagaimanapun, Sharulezad menyifatkan ia sebagai hikmah dari pandemik yang berlaku kerana akan membuatkan orang ramai lebih mendekatkan diri kepada menyebabkan kebergantungan diri kepada Tuhan menjadi sangat tinggi.

“Don’t worry guys. Kita ada Allah. One of the hikmah pandemik ni rasa kebergantungan kita pada Allah semakin meningkat. InsyaAllah.”-katanya lagi

Tambahnya lagi, ketentuan rezeki dan ajal  berada pada Allah SWT dan manusia  boleh merancang untuk mendapat pengakhiran yang terbaik.

“Rezeki dan ajal kita semata-mata di tangan Allah. Semua dari kita akan mati jua akhirnya. Cuma pengakhiran yang bagaimana kita mahukan. So dont worry. We can plan from now.

Ingat, apa jadi sekalipun kasih sayang dan rahmat Allah pada kita melebihi segala-galanya. Tentu ada hikmah di sebalik semua yang berlaku ni.”- kongsi pengarah terkenal ini


Ditahan Di Penjara! Isma Halil Mohon Maaf, Difitnah Terlibat Dengan Dadah

Mengesahkan spekulasi dirinya telah ditahan, penyampai radio Bapakku FM, Isma Halil Hamzah terlebih dahulu memohon maaf kepada peminat dan pengikutnya berikutan tidak dapat lagi ke udara di radio.

Berkongsi dengan lebih lanjut mengenai perkembangan dirinya, Isma berkata ketika ini dirinya berada dalam keadaan sihat di Penjara Sungai Buloh. Namun begitu, dia menegaskan bahawa segala tuduhan bersabit dadah yang dilemparkan terhadap dirinya sebelum ini adalah tidak benar.

“Terima kasih kepada semua sahabat yang saya ada. Dan saya sihat adanya di Sungai Buloh Ini.

“Demi Allah, saya tidak seperti berita negatif yang terfitnah kepada saya.

“Maafkan saya sebab tidak ke udara lagi. Sabarlah semua sahabat. Berpisah adalah untuk bertemy lagi. Terima kasih kerana menyokong saya, ”katanya dalam sebuah nota

Menurut Utusan Malaysia, nota ringkas tersebut diberikan kepada peguamnya, Ahmad Zaharil Muhaiyar dan Adi Zulkarnain semasa kedua-dua mereka bertemu dengan anak guamnya kelmarin.

Menurut Ahmad Zahir, Isma dituduh dan belum lagi dibicarakan mahupun disabitkan lagi untuk pertuduhan yang dikenakan.

“Berikutan itu, saya mohon semua pihak tidak menimbulkan sebarang spekulasi lagi selepas ini.

“Untuk makluman semua, sebutan di Mahkamah Majistret Jalan Duta telah ditetapkan pada 15/12/2021 untuk laporan jabatan kimia.

“Jika laporan tersebut sudah siap, maka kes akan dipindahkan ke Mahkamah Tinggi untuk perbicaraan (kes ini hanya boleh dibicarakan di Mahkamah Tinggi sahaja),” kata Ahmad Zahiril

Untuk rekod, Isma telah ditahan reman di Penjara Sungai Buloh di bawah Seksyen 39B Akta Dadah Berbahaya yang mana jika disabitkan boleh dikenakan hukuman mati mandatori.

Terdahulu, Murai.my melaporkan tangkap layar yang tular di media sosial mengenai seorang penyampai radio dipercayai dirinya yang ditahan pihak polis selepas didapati memiliki dadah jenis ganja Dalam tangkap layar yang disebarkan oleh netizen itu menyatakan lelaki tersebut disahkan positif setelah menjalani ujian air kencing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dapat Bonus Covid”-Rita Rudaini Kesal Ramai Pelajar Sekolah Seri Puteri Positif Covid-19

Pelakon, Rita Rudaini meluahkan rasa kesal apabila mengetahui ramai pelajar sekolah terutama kes terbaru melibatkan pelajar sebuah sekolah berasrama penuh dijangkiti Covid-19.

Menerusi Insta Stories miliknya, Rita mempersoalkan pihak terlibat yang telah mengenakan syarat sebelum ini dimana orang ramai perlu mendapatkan vaksinasi penuh untuk ke sekolah dan bekerja.

“Ramainyaaaa..Sebenarnya apa.. Fully vaxx syarat nak ke sekolah dan jugak nak bekerja, dan dapat kemudahan dan kesenangan n wateva lagi lah..

Tapi..Last-last dapat bonus Covid..Kesian anak-anak”- luah Rita

Terdahulu, Harian Metro melaporkan seramai 60 pelajar Sekolah Berasrama Penuh (SBP) Sekolah Seri Puteri, Cyberjaya telah disahkan positif Covid-19. Mereka kemudiannya dihantar ke Pusat Kuarantin dan Rawatan Covid-19 (PKRC) Di Taman Ekspo Pertanian Malaysia (MAEPS). Perkara itu mendapat perhatian Menteri Kanan Pendidikan, Datuk Radzi Jidin yang turut turun padang melakukan tinjauan ke sekolah berkenaan.


“Apa Tindakan Kerajaan Kepada Pemandu Mabuk?” -Iesya Toh

Pengacara, Iesya Toh tampil mempersoalkan tindakan kerajaan terhadap pemandu mabuk yang telah menyebabkan kehilangan nyawa ramai orang.

Menerusi hantaran di Instagram nya, Iesya turut mempersoalkan sekiranya masih ada pihak yang mahu mempertahankan arak dan pemandu  yang mabuk selain berpendapat tiada agama yang menghalalkan minuman beralkohol tersebut.

“Ada lagi yang nak pertahankan ARAK & PEMANDU MABUK??? Setahu saya, takde satu agama pun yang menghalalkan arak..so?

Berapa ramai nyawa melayang disebabkan PEMABUK?? Apa tindakan kerajaan kepada PEMANDU MABUK?”-Soal Iesya

Dalam perkembangan berkaitan, menerusi hantaran seorang pengguna laman Facebook yang dikenali sebagai Aisyah Mahmood, semua staf sebuah restoran di Melaka telah dilanggar oleh seorang pemandu mabuk di persimpangan lampu isyarat  sehingga menyebabkan kematian seorang lelaki.

“Semalam selepas tutup kedai, kesemua staf TEKO Delights Klebang Melaka dilanggar oleh PEMANDU MABUK di persimpangan lampu isyarat Klebang.

Bapa kepada staf kami Mawar, telah meninggal dunia di tempat kejadian. Mawar pula patah kaki. Adik Mawar cedera. Haikal pula hatinya luka dan sesak nafas. Amirul dan Afiq cedera. Semuanya di hospital.”-kongsi netizen itu


“Semakin Mengarut”- Fizz Fairuz Gesa Pihak Terlibat Ubah Dasar Untuk Penggiat Seni

Aktor popular, Dato Fizz Fairuz menggesa pihak yang terlibat untuk memperkenalkan dasar baru untuk penggiat seni berkarya.

Menerusi sebuah hantaran di Instagram, Fizz menyifatkan dasar yang sedia ada semakin tidak rasional selain berlakunya penindasan.

“Dasar untuk anak-anak seni berkarya..Sebab dasar dan kandungan kepada penggiat seni sekarang semakin mengarut..Semua nak ditindas. Still pakai dasar lama”- tulis Fizz

Dalam pada itu, Fizz  turut mempersoalkan industri kini masih menggunakan dasar yang sama dan lama meskipun sudah berada dalam tahun 2021.

“Hello..Kita dah 2021 lah, kenapa, kenapa perlu ikut dasar dan kandungan lama. Ubah lah..” tegasnya

Namun begitu, menurut suami kepada Datin Almy Nadia ini, dia akan dianggap tidak memahami perkembangan industri seni sekiranya tampil bersuara terhadap isu tersebut.

“Kang aku menyalak ko kata tak paham industri..Meh aku ajar korang pasal industri. Buat keje menunggu memang lambat lah, cuba kejar keje tu..Baru cepat settle..Pikir sikit!!!”- katanya lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tidak Jadi Bercerai, Nynaa Harizal Kembali Bersama Suami

Kemelut rumahtangga Nynaa Harizal akhirnya berakhir dengan kegembiraan apabila pelakon ini kembali ke pangkuan suaminya, Mohamed Fahmi Mohamed Ilyas.

Dalam sebuah hantaran bersama foto yang dimuanaik di laman Instagram, Nynaa atau nama sebenarnya Nurul Hanynaa Harizal, 25 meluahkan rasa syukur dan gembira sehingga tidak dapat digambarkan dengan kata-kata apabila hubungan mereka sebagai suami isteri kembali jernih.

“Alhamdulillah Allah has answered my prayers. I’m so grateful to be back where I belong. Words can’t describe how much you mean to me. I love you so much my husband . @fahmiilyas Till death do us apart,” tulis Nynaa

A post shared by Nynaa Harizal (@nynaaharizal___)

Di ruangan komen, ramai pengikut serta rakan selebriti seperti Mona Allen dan Azza Elite turut berasa gembira dan terharu kerana pasangan ini dapat berbaik semula setelah kisah mereka mencetuskan kontroversi sebelum ini.

Pada 10 November lalu, Nynaa telah memohon perceraian dengan talak atau dengan perintah yang dimaksudkan sebagai Perceraian Cara Baik dibawah Seksyen 47 Enakmen Keluarga Islam (Negeri Johor) Tahun 2003.Dalam pada itu, Nynaa turut menafikan bahawa dia telah ‘diculik’ oleh keluarga sendiri pada 2 November lalu.

Terdahulu,suaminya telah memfailkan nusyuz dan dalam tuntutan itu, Fahmi meminta Nynaa untuk kembali taat dan pulang ke pangkuannya dalam masa 7 hari di Mahkamah Rendah Syariah Wilayah Persekutuan. Difahamkan, sebuah sidang media khas telah diadakan pada pagi ini bagi menjelaskan dengan terperinci mengenai mereka.


Wow! Tapak Konsert dan Dewan Acara Bertaraf Dunia Bakal Dibuka Di Bukit Bintang

Rangkaian dewan konsert terkemuka negara Matahari Terbit bakal membuka pintunya di Kuala Lumpur pada suku kedua 2022. Anak syarikat Sony Music Entertainment (Japan) Inc, Zepp Kuala Lumpur bakal dibuka di tengah-tengah ibu kota dan menjadi sebahagian daripada projek pembangunan Bukit Bintang City Centre (BBCC).

Zepp Hall Network ditubuhkan pada 1998, lokasi ini bakal menjadi dewan acaranya yang ke-11, dengan sembilan cawangan di Jepun dan satu lagi di Taiwan iaitu Zepp New Taipei.

Idea untuk menubuhkan kemudahan berinovasi ini tercetus kira-kira lebih 20 tahun lalu. Ketika itu, tiada tapak konsert sesuai bersaiz sederhana yang boleh memuatkan 2,000 hingga 3,000 penonton. Sony Music Entertainment (Japan) Inc telah mengenal pasti keperluan untuk menyediakan tapak alternatif selain daripada ruang teater untuk persembahan kumpulan rock.

Mereka kemudiannya berpadu tenaga dengan Zepp bagi membangunkan satu pusat sehenti untuk penganjuran konsert oleh para artis dari seluruh Jepun. Zepp Sapporo menjadi cawangan pertama milik rangkaian dewan acara tersebut, sebelum ia melebarkan sayapnya ke Osaka, Tokyo, Fukuoka, Nagoya dan Yokohama, memudahkan para artis membuat siri jelajah di negara itu dengan reka bentuk pentas yang serupa di semua wilayah utama. Kejayaan Zepp turut membawa kepada pengembangan di peringkat antarabangsa, dengan cawangan di Singapura (2017-2019), Taiwan dan kini di Malaysia.

Usaha terbaru Zepp ini merangkumi sebuah dewan seluas 6,500 kaki persegi di tengah-tengah Kuala Lumpur. Ia bakal menempatkan lapan petak VIP dengan ruang rehat dan tempat duduk peribadi. Ruang acara berkapasiti 2,500 penonton ini turut menawarkan kemudahan terbaik yang sememangnya sinonim dengan jenama global Zepp.


Bimbang Lihat Suami Solek Muka Sendiri, Ustazah Asma Beri Peringatan

Pendakwah bebas, Ustazah Asma Harun baru-baru ini telah mengeluarkan pendapatnya susulan dari sebuah berita  dari Harian Metro mengenai bertajuk “Naluri, Nafsu Saya Nasih Lelaki Tapi Penampilan Saja Perempuan“.

Ia mengisahkan tentang sepasang suami isteri yang menyambut ulang tahun perkahwinan mereka yang ke-7 di atas pelamin. Si suami berpakaian pengantin lelaki tetapi solekan wajah, dandanan rambut serta perhiasan barang kemas yang dipakai seolah-olah dirinya seorang wanita.

Setelah membaca kisah ini, Asma terkejut  melihat babak video yang dipaparkan malah dia bimbang jika penonton video tersebut terdiri daripada remaja atau kanak-kanak.

“Bagaimana jika ada sebahagian penonton itu terdiri daripada remaja atau kanak-kanak di bawah umur? Apa agaknya mereka akan fikir? ” tulisnya dengan emoji sedih.

Menurutnya, dia menganggap tindakan jurusolek lelaki membuat tutorial solekan pada muka sendiri adalah dilarang dalam islam.

“TASYABBUH (تَشَبُّه ) DILARANG DALAM ISLAM,  Antara content yang mendapat tontonan yang tinggi di media sosial ialah content jurusolek lelaki yang membuat tutorial solekan untuk mukanya sendiri. Ia seolah telah diterima oleh masyarakat sehingga begitu ramai yang menontonnya walhal perbuatan ini dikenali sebagai “TASYABBUH” dan ia bukanlah hal yang ringan kerana ianya DILARANG DI DALAM ISLAM.”- tulisnya lagi.

Asma turut menjelaskan terperinci mengenai makna tasyabbuh yang membawa maksud menyerupai sesuatu. Katanya jika dalam perbahasan fiqh, ia merujuk kepada seorang lelaki menyerupai perempuan atau perempuan menyerupai lelaki dalam perkara-perkara seperti pakaian, perhiasan, percakapan dan suara, gaya berjalan dan fizikal tubuh.

Sementara itu, kisah pasangan suami isteri ini telah menarik perhatian netizen. Individu hanya mahu dikenali sebagai Abe Pink, 35, ini bersyukur  isterinya Yana, 29, menerima dirinya berpenampilan feminin sebagai jurusolek.

Bapa empat anak itu berkata, berpenampilan feminin itu sebenarnya sudah menjadi minatnya sejak dulu lagi.

“Saya mula perlahan-lahan tonjolkan diri yang sebenar selepas berhenti berkhidmat sebagai penjawat awam selama 12 tahun pada 2015 lalu.

“Naluri dan nafsu saya masih lelaki tetapi hanya penampilan saja yang ke arah perempuan terutama dari segi pemakaian manakala bersolek pula hanya jika ada majlis,” katanya ketika dihubungi Harian Metro.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


FFM31 : Dana RM500,000 Menanti Pemenang Kategori Filem Terbaik!

Acara Festival Filem Malaysia kini kembali untuk edisi nya yang ke-31 FFM31 dan dijadualkan berlangsung pada 10 Disember ini.

Dalam sebuah sidang media yang diadakan pada petang Rabu di Royal Chulan The Curve, Damansara,  sebanyak 55 filem akan bertanding merangkumi 32 buah filem Bahasa Malaysia, 8 buah filem Mandarin Tamil (11) dan empat filem berlainan bahasa.

“Sebagai medan pengiktirafan kepada pencapaian karyawan industri, FFM31 yang mengangkat tema ‘Citra Cinema’ ini membuktikan manifestasi sinema Malaysia yang berinspirasikan keunikan serta variasi cerita, identiti dan nilai tempatan dengan impak pembikinan dan penontonan sejagat merentas sempadan.

“Fokus FFM31 kali ini juga bukanlah sekadar perayaan industri, namun ia platform satu suara di antara kerajaan, karyawan filem dan rakyat bagi bersama-sama mendukung kepada kecemerlangan industri,” ujar Pengerusi FINAS, Zakaria Abdul Hamid

Pada FFM31 kelak, sejumlah 28 anugerah akan dipertandingkan dan pemenang akan diumumkan pada malam tersebut. Dalam sidang media itu, trofi FMM dengan rekaan yang baharu juga telah diperlihatkan buat kali pertama kepada umum .

“Bagi pemenang kategori Filem Terbaik akan memenangi trofi dan Dana Kandungan Digital (DKD) berjumlah RM500,000 dengan mematuhi garis panduan sedia ada berkuatkuasa bagi tatacara permohonan DKD,”katanya lagi

Untuk info,  FFM31 akan berlangsung di Dewan Plenary, Pusat Konvensyen Kuala Lumpur (KLCC) dan  disiarkan secara langsung di TV2 pada jam 9.00 malam serta dihoskan oleh Awal Ashaari dan Sharifah Shahirah. Bagi acara karpet merah pula akan disiarkan secara langsung di YouTube Finas Malaysia bermula 8.00 malam.


Avaa Vanja Mahu Bercerai Dengan Suami, Tuntut Hak Penjagaan Anak Tunggal

Avaa Vanja hari ini membuat pendedahan mengejutkan apabila pelakon itu dilaporkan telah memfailkan perceraian terhadap suaminya.

Pelakon yang sinonim dengan watak antagonis suatu ketika dahulu turut menuntut hak penjagaan penuh anak tunggalnya yang kini berusia sembilan tahun. Perkara tersebut disahkan oleh Saiful Ridzuan, pengurus krisis pelakon tersebut dari firma perhubungan awam Saiful Ridzuan Public Relations And Communications dalam sebuah kenyataan kepada pihak Murai.my

“Anak guam telah menandatangani wakalah bagi menuntut perceraian dari suami beliau di Mahkamah Syariah Kuala Lumpur pagi tadi. Beliau menuntut antara lain, fasakh dan hak penjagaan penuh anak”  kata  Nurul Hafidzah Hassan, peguam Syarie yang mewakili Avaa

Dalam pada itu, Avaa juga bersedia untuk memfailkan tuntutan lain dalam masa terdekat selain menyifatkan tindakan menuntut cerai adalah jalan terbaik bagi menyelesaikan krisis rumah tangga nya.

“Pelakon tersebut tidak menafikan bahawa beliau turut bersedia memfailkan lain-lain tuntutan seperti nafkah anak, nafkah iddah, mutaah, dan tunggakan nafkah anak dalam masa yang terdekat,” tambah peguam itu lagi.

Untuk rekod,  dalam kes ini Nurul Hafidzah dibantu oleh peguam bersama Zeti Zulkifli dari firma guaman NHA Advocates & Solicitors. Avaa telah berkahwin dengan seorang lelaki kacukan India-Inggeris, A Aamil Sulaiman dan hasil perkahwinan dikurniakan seorang anak perempuan yang dikenali sebagai Merlissa, 9 tahun.


EZVIZ Melancarkan C6N Baharu Dengan Kamera 4MP Untuk Keselamatan Rumah, Harganya Sangat Berbaloi!

EZVIZ sebuah syarikat terkemuka dunia dalam produk keselamatan telah melancarkan C6N, kamera keselamatan varian 4 megapiksel (4MP) dan kini tiba di Malaysia dengan harga bermula RM189.

Model terbaru ini dilengkapi dengan  4MP imej penderia menawarkan resolusi tinggi 2K, menjanjikan pengguna pandangan yang jelas tanpa kompromi butiran walaupun dalam zum digital 4x.

A post shared by EZVIZ (@ezviz_malaysia_hq)

Sebagai pengenalan kamera indoor terbaru jenama itu ke pasaran tempatan, C6N (4MP),
yang merupakan peningkatan kepada model C6N sedia ada, bukan sahaja mampu menangkap semua butiran yang lebih halus, tetapi turut disertakan dengan kuali bermotor dan fungsi kecondongan yang membolehkan pandangan 360 darjah.

Dengan smart night vision yang dikuasakan oleh lampu inframerah yang boleh menangkap jarak sehingga 10 meter (33 kaki) serta ciri penjejakan pintar dan pengesanan gerakan, C6N (4MP) ialah penyelesaian ideal untuk keperluan perlindungan rumah secara berkesan sepanjang masa.

Selain itu, kamera keselamatan pintar ini menawarkan ciri komunikasi dua hala jadi
pengguna boleh terus berhubung walaupun tidak berada di rumah dengan mengaktifkan ciri komunikasi melalui aplikasi Ezviz.

Terdapat juga mod tidur yang boleh diaktifkan untuk melindungi privasi. Apabila mod ini diaktifkan, kamera tidak akan merakam aktiviti sehingga pengguna mengaktifkannya semula.

Kamera keselamatan C6N (4MP) boleh dibeli dari RM189.00 pada fizikal kedai pengedar di seluruh pusat membeli-belah di seluruh negara, atau dalam talian rasmi EZVIZ iaitu di
Shopee dan Lazada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Penceraian Priyanka Chopra Dan Nick Jonas, 10 Gambar Ini Kelihatan Mereka Lebih Mesra

Baru-baru ini, Priyanka Chopra telah mengejutkan ramai orang apabila dia memadamkan nama keluarga suaminya, Jonas daripada akaun instagram miliknya. Ramai yang mula membuat spekulasi bahawa kedua-dua pasangan ini kini berada di ambang penceraian.

Namun, Nick Jonas dan Priyanka Chopra sekeras-kerasnya menyangkal perkara ini dengan memuatnaik gambar intim mereka berdua pada hari Thanksgiving.

Anda mesti tidak sabar untuk melihat foto mesra mereka berdua bukan? Jom kita tengok!

Selepas isu penceraian mereka mula tersebar, mereka malah kelihatan lebih intim dan romantik antara satu sama lain. Ini jelas menunjukkan bahawa kekuatan sesebuah rumah tangga tidak boleh ditentukan hanya dari posting di akaun media sosial sahaja. Apa pendapat anda?


Fuh! 5 Selebriti Indonesia Ini Pernah Dituduh Meminati Golongan Sejenis

Beberapa artis Indonesia diketahui masih bujang walaupun sudah mencecah usia 30-40 tahun. Namun, status ‘bujang’ ini sebenarnya mendapat tohmahan negatif daripada netizen. Malah mereka sering dituduh sebagai selebriti yang meminati golongan sejenis.

Menurut IntepSeleb, berikut merupakan 5 selebriti Indonesia yang pernah dituduh meminati golongan sejenis.

Tuduhan bermula apabila foto Evan Sanders bersama seorang lelaki warga asing dihebohkan kepada umum. Dalam foto itu, Evan Sanders dan lelaki asing itu kelihatan rapat tanpa berpakaian.

Evan Sanders kemudiannya menafikan perkara ini. Dia berkata dengan tegas bahawa dia bukan meminati sejenis dan menjelaskan bahawa gambar itu diambil hanya untuk suka-suka.

Pelakon kacak ini juga sering dituduh meminati sejenis kerana sehingga kini dia tidak pernah dilihat mempunyai kekasih. Reza Rahadian menafikan tuduhan itu dan berkata dia fokus kepada kerjayanya.

Menurut IntepSeleb, tuduhan bahawa dia meminati sejenis tidak pernah dibuktikan benar.

Indra Bruggman sering dituduh sebagai seorang yang minat kepada kaum sejenis kerana pernah mengambil gambar yang dikatakan agak intim dengan Bertrand Antolin.

Bagaimanapun, dia kemudiannya menafikan dakwaan itu dan berkata bahawa Bertrand adalah kawannya.

Penyanyi ini sering menjadi sasaran tuduhan netizen sebagai kekasih sejenis.  Menurut IntepSeleb, seperti tidak mahu diganggu, Nassar berkata dia tidak peduli dengan tuduhan yang dilemparkan kepadanya.

Sering dilihat berpakaian seperti perempuan membuatkan figura Aming terpalit dengan tuduhan sejenis.

Aming sebelum ini pernah menghadiri Festival Pride di Madison Avenue, New York City, Amerika Syarikat menafikan kepada umum bahawa dirinya bukanlah seperti apa yang dituduh oleh netizen.


Sering Ditawar Berlakon Drama, Jeongyeon TWICE Mengaku Tidak Dibenarkan Oleh Agensi JYP

Baru-baru ini, Jeongyeon TWICE telah membuat sesi ‘live’ bersama peminat melalui V Live. Semasa siaran langsung, Jeongyeon TWICE menceritakan kepada peminat mengenai dirinya dan kerjayanya bersama kumpulan itu.

Pada 3 Disember, Jeongyeon TWICE telah disiarkan secara langsung melalui V Live. Dalam sesi live tersebut, peminat diberi kebenaran untuk bertanyakan soalan kepada Jeongyeon. Pelbagai soalan diajukan oleh peminat dari segi ‘personal’ sehinggalah ke arah kerjayanya.

Jeongyeon mendedahkan bahawa dia telah ditawarkan untuk membuat cameo dalam satu drama dari saudaranya Gong Seung Yeon. Dia juga mendedahkan bahawa dia benar-benar mahu terlibat dalam drama tersebut

Walaupun begitu, tawaran yang diterima oleh Jeongyeon tidak mendapat kebenaran daripada agensi JYP Entertainment untuk dia terlibat dalam drama tersebut. Akhirnya, dia terpaksa menolak tawaran drama yang diterima olehnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dasyat! Ini 5 Konflik Yang Tidak Pernah Dihebahkan Antara Aishwarya Rai Dan Jaya Bachchan

Hubungan antara Aishwarya Rai dan Jaya Bachchan tidak pernah disedari oleh media massa. Kedua-duanya sering disebut sebagai tikus dan kucing dalam keluarganya.

Menurut IntepSeleb, berikut merupakan 5 konflik yang tidak diketahui umum antara Aishwarya Rai dan Jaya Bachchan.

Aishwarya Rai tidak mempunyai kebebasan ketika menjadi menantu kepada Jaya Bachchan. Dia diminta berdiam diri dan melakukan apa yang diperintahkan oleh keluarga Bachchan.

Bagaimanapun, isu ini tidak dapat dipastikan dengan jelas kerana Aishwarya Rai tidak pernah langsung memberi penjelasan tentang perkara ini.

Selain itu, Jaya Bachchan juga pernah menengking kepada Aishwarya Rai. Ia bermula apabila Aishwarya Rai melompat-lompat mengikut anaknya ketika bermain.

Menurut IntepSeleb, disebabkan terasa terganggu, Jaya Bachchan segera meminta Aishwarya Rai berhenti dengan menjerit kepadanya dengan agak kuat. Aishwarya Rai segera terdiam.

Aishwarya Rai berjaya memenangi anugerah sebagai pelakon wanita terbaik dalam satu anugerah. Apabila menerima anugerah, Rekha menjadi hos.

Apa yang membuatkan Jaya Bachchan berang apabila Aishwarya Rai kemudiannya memanggil Rekha sebagai Ibu.

Untuk makluman, Rekha pernah dikaitkan mempunyai hubungan sulit dengan Amitabh Bachchan. Setelah Jaya Bachchan mengetahui hubungan tersebut,  dia segera memberi amaran keras kepada suaminya.

Tidak hanya kesal karena sikap dan tingkahnya, Jaya Bachchan sempat kesal dengan Aishwarya Rai karena kalah dengan Priyanka Chopra.

Menurut IntepSeleb, Priyanka pernah memenangi sebagai pelakon terbaik ketika itu, Jaya Bachchan kemudian sengaja mengeraskan suaranya dengan menanyakan kenapa Priyanka Chopra bagaimana dia boleh mengalahkan Aishwarya Rai.

Paparazi pernah mengambil gambar Aishwarya Rai menangis di sebuah acara. Dimaklumkan tangisan tersebut berpunca daripada Jaya Bachchan.

Khabar angin mengatakan , Aishwarya Rai menolak permintaan Jaya Bachchan. Akhirnya Aishwarya Rai sebenarnya mendapat kata-kata kesat daripada keluarga mentuanya.


“Salah Job Title Tu!”- Awal Ashaari Perli Produksi Melodi Ke?

Baru baru ini menerusi Instagram, pihak Melodi TV3 ada memuatnaik satu pengiklanan berkenaan jawatan kosong di dalam program tersebut. Posting tersebut mendapat reaksi daripada Awal Ashaari.

Dalam perkongsian tersebut, pihak Melodi TV3 memuat naik pengiklanan mengenai perncarian wartawan penyiaran yang akan bermula pada January 2022.

Kami mencari Wartawan Penyiaran bermula January 2022, Boleh emailkan resume teammeloditv3@gmail.com

Perkongsian tersebut telah mendapat reaksi daripada Awal Ashaari.  Awal seolah olah memerli dan menerangkan kepada umum mengenai tugas sebenar jawatan yang diiklankan itu.

Salah job title tu. Lebih tepat kalau “Kami mencari Wartawan Penyiaran AKA Wartawan lokasi AKA Floor Manager AKA Script writer host AKA driver, AKA cameraman AKA editor AKA switcher” baru betul…

Tidak lama kemudian, pihak Melodi TV3 telah memadam posting tersebut dan memuat naik satu posting baru berkenaan pengiklanan jawatan tersebut. Posting terbaharu tersebut mendapat reaksi netizen dan ada yang mempersoalkan posting terbaru tersebut.

Admin @meloditv3 ni, memang keje dia post delete pastu post balik ye?

Sebagai info, sekarang ini Nabila Huda telah menggantikan Awal Ashaari dan Janna Nick selepas kontrak kedua-dua pengacara itu ditamatkan lebih awal berikutan pihak Media Prima melakukan rombakan penyiaran pada Ogos 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Yer Tahun Lepas Dengan Ibu’ – Shuib Beri Ucapan Hari Lahir Penuh Makna Buat Uwais

Pada 4 Disember baru-baru ini, Shuib sekeluarga menyambut ulang tahun kelahiran putera sulungnya Uwais Al Qarni yang menginjak usia 10 tahun dengan penuh meriah di salah satu cawangan Bubblebee milik usahawan selebriti ini.

Perkongsian gambar sambutan hari lahir yang dimuatnaik di akaun Instagram pelawak terkenal tersebut, mencuri tumpuan ramai.

Di mana selain gambar sambutan hari lahir anaknya yang terkini, Shuih juga menyelit foto sambutan hari lahir semasa anaknya berusia sembilan tahun bersama arwah Siti Sarah bersama kapsyen ucapan penuh nasihat buat puteranya itu.

“Selamat Ulang Tahun Kelahiran yang Ke-10 sayang daddy Uwais Al Qarni.

Tahun ni ibu takde tapi ibu tetap dengan kita sampai bila-bila.

Ingat pesan ibu, jadi orang baik, jadi orang punya hati yang baik.

InsyaAllah daddy akan selalu dengan Uwais.

InsyaAllah, semoga Allah memberi yang terbaik untuk Uwais.

Jadi anak soleh dunia dan akhirat” ucapnya

Melihat perkongsian tersebut membuatkan ramai rakan artis dan peminat membanjiri ruangan komen posting tersebut dengan memberi ucapan hari lahir penuh doa buat anak sulung Shuib dan arwah Siti Sarah.

“Selamat hari lahir anakanda Uwais, semoga sentiasa dalam rahmat Allah, dipermudahkan urusan, jadi anak yang soleh dan bahagia dunia akhirat.”

“Yeayyy hari lahir kita sama la. Selamat hari jadi buat kita berdua.”

“Selamat hari lahir Uwais, semoga menjadi anak yang soleh dunia dan akhirat. Aamiin.”

“Selamat hari lahir Uwais, semoga membesar menjadi anak yang soleh, yang baik dan sentiasa dalam lindungan Allah.” Ucap mereka

Murai my juga ingin mengucapkan selamat hari lahir buat Uwais semoga menjadi anak yang soleh, dilindungi Allah SWT dan berjaya dalam apa jua yang diceburi akan datang.


Dituduh Paksa Suami Ceraikan Isteri Pertama, Nora Arifin Mahu Bersemuka Dengan Penyebar Fitnah

Penyanyi, Datuk Nora Ariffin tampil bersuara selepas timbul dakwaan yang mengatakan dia telah meminta suaminya, Dr Rushdi Ramli untuk menceraikan isteri pertama.

Menerusi sebuah hantaran di Instagram, Nora menyifatkan niat  perkahwinan dan perceraian seseorang itidak boleh dipaksa oleh orang lain tanpa sebab kerana ia merupakan dosa yang besar. Jelasnya lagi, tujuan dia mengumumkan perkahwinan tersebut kerana ingin mengelakkan fitnah.

“Perkahwinan tidak boleh dipaksa-paksa. Begitu juga dengan perceraian. Tidak ada seorang manusia yang berhak untuk memaksa orang lain bercerai tanpa sebab. Itu dosa besar.

Berkahwin itu perkara baik, mendapat pahala, wajar dihebahkan, kerana itulah saya mengambil keputusan untuk beritahu pada semua untuk mengelakkan fitnah. Niat saya betul-betul kerana Allah. Tapi lain pula jadinya. Bagitau salah, tak bagitau pun salah”- jelas Nora

A post shared by DATUK NORA ARIFFIN (@itsnoraariffin)

Tambah Nora, dia turut mempersoalkan tujuan individu yang melemparkan fitnah dan menegaskan ingin  bersemuka dengannya.

“Saya menyeru kepada individu yang sengaja ingin memburukkan kami, sila tampil bertemu muka. Mungkin individu ini ada masalag. Kita sama-sama bantu. Saya ingin tahu apa tujuans ebenarnya menyebarkan FITNAH, TUDUHAN yang tidak tepat & berasas ini?

Lagipun ini adalah hal kehidupan saya. Kenapa gunakan social media & FAKE ACC untuk sebarkan fitnah? Alangkah baik kalau DM saya direct. Whats your intention?- tegas Nora

Terdahulu, Nora telah selamat berkahwin dalam satu majlis tertutup dengan Dr Rushdi yang merupakan pensyarah dan kawan baik arwah suaminya, Allahyarham Johan Nawawi . Untuk rekod, Johan Nawawi meninggal dunia pada 24 Mac 2017 akibat serangan jantung sewaktu berusia 52 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sakit Dia Teramat Sakit”- Wani Kayrie & Pengurus Positif COVID-19

Penyanyi, Wani Kayrie mengumumkan bahawa dia disahkan positif Covid-19 selepas mengalam simptom seperti demam panas, sakit kepala, batuk, selesema, dan sakit tekak.

Menerusi posting di Instagram, Wani menyifatkan ada hikmah di sebalik dijangkiti wabak berkenaan selain memohon orang ramai dapat menitipkan doa buatnya.

“Setiap perkara yang berlaku pasti ada hikmah kan? Sedih untuk mengumumkan bahawa saya disahkan positif Covid-19.

Mohon doa semua ya. Setakat ini, Wani perlu kuarantin diri di rumah selama 10 hari atas nasihat doctor. Antara symptom-simptom adalah demam panas, sakit kepala, batuk-batuk, selsema & sakit tekak.

Alhamdulillah deria bau & rasa Wani masih ada. Tapi sakit dia teramat sakit. Tak tipu. Jagalah diri sebaik mungkin ya. Kita cuma boleh ikhtiar apa yang mampu.”- pesan Wani

Selain Wani, pengurusnya juga disahkan positif Covid-19 selepas alami demam teruk pada 2 hari yang lalu.

“My manager & saya disahkan positif Covid-19. Kami alami demam yang teruk pada 2 hari lalu. Sesiapa yang mempunyai kontak rapat dengan kami, boleh swab test untuk pre-caution ya.

Mohon maaf atas segala kesulitan. Doakan agar kami cepat sembuh & dapat bekerja seperti sedia kala.”-kata Wani lagi

Di kesempatan itu, pelantun Jangan-Jangan ini  memohon maaf kerana masih tidak dapat menjawab sebarang panggilan dan mesej berikutan keadaannya yang masih lemah.

“Saya menerima banyak panggilan & mesej-mesej. Minta maaf Wani tak dapat nak angkat call & reply message satu persatu disebabkan keadaan Wani yang masih lemah. Ingatkan lelap sekejap dah okay. Bila bangun demam makin panas & kepala sakit yang amat. Nak jalan pun terhuyung-hayang macam nak pitam.

Wani mampu baca semua message je setakat ni. Terima kasih rakan-rakan, kenalan, keluarga & para media yang concern. Terima kasih banyak-banyak. InsyaAllah doakan yang baik-baik ya.”- katanya


DSV Mahu Cari PA Lelaki Yang Kacak, PU Syed Beri Teguran

Baru-baru ini, jutawan kosmetik Datuk Seri Vida (DSV) membuat perkongsian ingin mencari pembantu peribadi yang baru dan mempunyai ciri-ciri seperti lelaki bujang serta berumur lingkungan 25-30 tahun.  Susulan itu, pendakwah bebas, Pencetus Ummah (PU) Syed Mohd Bakri tampil memberikan pesanan mendalam terhadapnya.

Menerusi sebuah hantaran di Instagram, PU Syed memberitahu bahawa adalah sebaiknya bagi seorang wanita melantik pembantu peribadi (PA) dikalangan wanita untuk mengelakkan fitnah dan tohmahan.

“Sebaiknya bagi seorang wanita lantiklah seorang wanita juga untuk dijadikan sebagai pembantu peribadi.

Begitulah bagi lelaki, kerana ianya lebih baik dari sisi syarak dalam mengelakkan pelbagai fitnah dan tohmahan.

Susah nanti nak jaga dari sudut pergaulan, aurat, dan pelbagai lagi..”-tegur PU Syed

Selain mencari lelaki bujang dan masih muda, DSV turut menetapkan salah satu kriteria bagi PA nya harus mempunyai rupa paras yang kacak.

A post shared by Dato' Seri Dr. Hajah Vida (@datoserivida)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


KJ Titipkan Pesanan Buat Rakyat Malaysia Termasuk Rizalman Ibrahim, Teruskan Pakai ‘Facemask’ Walaupun Di UK

Pereka fesyen terkenal negara, Datuk Rizalman Ibrahim memberi ulasan selepas Menteri Kesihatan, Khairy Jamaluddin(KJ) meminta rakyat Malaysia untuk tetap memakai pelitup muka walaupun berada di luar negara.

Menerusi laman Twiter, KJ menitipkan pesanan buat rakyat Malaysia yang mengunjungi negara seperti United Kingdom (UK) untuk tidak mengikut sikap cuai rakyat mereka terhadap pemakaian pelitup muka.

“Rakyat yang pergi ke negara-negara seperti UK tidak seharusnya mengikut sikap cuai rakyat UK terhadap pemakaian pelitup muka.

Pakai pelitup muka seperti anda berada di Malaysia.”- pesan KJ

Dalam pada itu, Rizalman yang juga mesra disapa TokRi turut berseloroh mengandaikan KJ mengikutinya di media sosial. Namun begitu, Rizalman akui mengikuti arahan yang telah ditetapkan.

“Bang KJ ni follow aku ka..?? Baik bang KJ…Saya menurut perintah”-Kata Rizalman

Sekadar info, Rizalman kini sedang berada di London bersama beberapa orang kenalan rapat . Difahamkan dia berada disana bagi tujuan peribadi.  Untuk rekod, mereka yang berada di UL tidak perlu lagi memakai pelitup muka selepas sekatan Covid-19 dilonggarkan sepenuhnya pada 19 Julai lalu.


Fazura Terpaksa Batalkan Hasrat Bawa Fatima Melancong Luar Negara

Berikutan penularan wabak Covid-19 varian jenis Omicron mula berleluasa di luar negara, banyak negara telah mula mengeluarkan perintah larangan menyekat pergerakan pelancongan di negara masing-masing.

Usahawan selebriti jelita, Nur Fazura yang memuatnaik foto yang memaparkan pembaca berita luar negara yang menyampaikan kenyataan sekatan pelancongan di Instagram nya menarik perhatian ramai.

Berdasarkan perkongsian wanita serba boleh ini di Instagram nya, Fazura seperti merancang untuk membawa anak perempuan kesayangannya bercuti ke luar negara.

Namun hasrat tersebut terpaksa dibatalkan, gara-gara penularan virus varian jenis Omicron mula menular di luar negara.

“Maaf Fatima, nampaknya kita tak akan melancong dalam waktu terdekat. Mommy sayangkan kamu lebih dari segalanya.” Luahnya

Melihat hantaran Fazura di media sosial itu,  Ketua Pengarah Kesihatan Tan Sri Dato’ Seri Doktor Noor Hisham, rakan industri, dan peminat menyarankan agar usahawan selebriti tersebut duduk di rumah sebagai langkah berjaga-jaga.

Selain itu, ada juga peminat yang menyarankan usahawan jelita ini untuk bawa Fatima bercuti di dalam negara sambil beri nasihat elak berkunjung ke tempat yang sesak dan ramai orang.

“Baru nak nampak sinar, terus terbantut pasal Omicron ni. Covid oiii tolong pergi planet lain! ASAP. Takpa la mommy, bawa Fatima pergi bercuti dalam negara je dulu.”

“Boleh melancong dalam negara tapi elak tempat sesak.. Jaga keselamatan.” Komen peminat

Gara-gara Omicron terpaksa batal hasrat nak bawa keluarga bercuti ke luar negara, sama-sama kita doakan yang agar wabak ini dapat ditangani segera.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bila Dia Dapat GV, Saya Orang Paling Gembira” – Ani Maiyuni Sebak Kongsi Kenangan Bersama Maya Matahari

Penyanyi Ani Maiyuni gagal menahan perasaan sebak apabila berkongsi kenangan bersama rakannya yang juga peserta Gegar Vaganza 5 (GV5), Allahyarhamah Mya Ruslee atau lebih dikenali sebagai Maya Matahari.

Menurut Ani, hubungannya dengan Maya terlalu rapat sehingga enggan dianggap sebagai rakan kerana menyifatkan pelantun Matahari itu sebagai ahli keluarganya sendiri.

“Dia bukan kawan dia macam keluarga. Dia panggil saya bukan Ani Maiyuni tau tapi Anne. Maya datang KL duduk dengan nenek yang ada kaitan dengan suami saya.

“Jadi sebelum saya kenal dengan suami saya, saya memang rapat dengan Maya. macam mana saya rapat dengan Ieda Moin macam itulah saya rapat dengan Maya. Kami ini macam keluarga sebenarnya. Saya tak boleh bercerita pasal dia sebab terlalu sedih” kata Ani kepada Murai.my

Tambah Ani lagi, Maya merupakan seorang figura yang cukup positif dan kuat semangat. Bahkan, ketika Allahyarmah sakit dia tidak menceritakan perihal tersebut secara terperinci kepada rakan-rakannya kerana enggan melihat mereka bersedih dan rasa simpati.

“Dia orang yang sangat positif dia tak nak kawan-kawan dia rasa kesian . bila dapat tahu dia meninggal,Ieda call saya cakap dia dah tak ada. ieda boleh pergi tapi saya tak boleh pergi, tak kuat. Kami dari rakan selebriti yang sama sama dulu aktif bola jaring dan tiba-tiba dia berhenti sebab dia sakit. Dia bagi alasan ada masalah lutut dan sebagainya sebab nak tutup penyakit sebenarnya” jelas Ani lagi

Berkongsi kenangan Maya di saat mendapat tawaran menyertai GV beberapa tahun lalu, Ani berkata Allahyarham begitu mengharapkan peluang untuk sertainya sehingga sanggup menolak tawaran lain. Sebagai individu yang rapat dengannya, Ani gembira atas perkhabaran tersebut kerana impian Maya akhirnya direalisasikan

“Mana kawan-kawan saya yang rapat semua panggil anne. Yang panggil saya anne dia bukan kawan tapi adalah keluarga. Sebelum dia dapat GV dia pernah cakap nak masuk GV tapi tak ada rezeki lagi, dia sanggup tolak tawaran lain untuk masuk. Bila dia dapat GV, saya adalah orang yang paling gembira sebab dia terlalu berharap untuk masuk. Sebelum dia pejam mata, dia dah dapat merasa apa yang dia nak .

“Kami jarang post yang cakap kami ini rapat. saya tak macam orang lain yang pandai kongsi di media sosial dan kongsikan kronologi persahabatan dan sebagainya. Tetapi kami tahu sentiasa ada diantara satu sama lain.

“Saya paling rindu bila duduk dengan dia dan berkongsi mengenai keluarga masing-masing. Kami sangat rapat, pernah ada acara persembahan bersama-sama. Duduk bersama-sama, bertepuk tampar macam adik beradik. Dia orang yang sangat positf dan beri semangat. Masa dia meninggal, saya tak dapat pergi nanti meraung menangis lagi teruk. Ceritakan pasal ini pun saya dah terlalu sedih bayangkan pula ketika itu ‘nampak’ dia” kata Ani lagi sambil menyeka air mata

Dalam perkembangan berkaitan, persembahan Ani dalam konsert minggu ketiga GV8 mendapat pujian ramai setelah mendedangkan lagu Hadirlah Kekasih nyanyian asal Datuk Nora Ariffin. Ani yang memperoleh markah 58.1% berada di kedudukan kesepuluh ‘dibelakang’ Shidee yang mendapat 58.3%  markah.


Kekal Cantik Usia 50-an! Fauziah Latiff Terharu Ramai Beri Ucapan Sempena Hari Lahir

Penyanyi veteran tanah air Fauziah Latiff yang baru saja menginjak usia 51 tahun, mengucapkan terima kasih kepada kenalan, rakan artis dan peminat yang tidak putus-putus memberi ucapan hari lahir kepadanya di media sosial.

Dek kerana banyak menerima kiriman dan ucapan sempena ulang tahun kelahirannya, wanita jelita ini meluahkan rasa terharu, terima kasih dan doa dengan memuatnaik hantaran di akaun Instagram nya baru-baru ini.

“Assalamualaikum kakak dan abang yang dikasihi.

Alhamdulillah dan syukur diatas segala pemberiannya. In Sha Allah untuk hari-hari yang seterusnya.

Terima kasih kepada semua yang mengenali, terima kasih banyak atas ucapan hari lahir.

Doa saya untuk anda semua juga, semoga sentiasa dirahmati dan sejahtera sentiasa. Ameen.

Seandainya ada salah dan silap di masa lalu ku, ku mohon kemaafan.

Terima kasih diatas segala persahabatan yang terjalin selama ini.

Melihat ucapan terima kasih dari pelatun lagu popular ‘Setia Ku Korbankan’ ini, membuatkan ramai rakan artis dan peminat tidak berhenti menitipkan ucapan selamat hari lahir di ruangan komen posting nya.

“Selamat hari lahir kak Gee” @wanikayrie

“Selamat hari lahir kak Gee!! It’s sagiiiiiii seasonnnnn” @kupu_kupu

“Happiest Birthday kak Gee!” @vanidah_imran

“Happy birthday kakak ku. Maaf sedikit lewat. Harap anda miliki hari yang indah. Sayang anda. Rindu anda @fauziahlatiff” @jaclyn_victor

Murai my juga ingin ucapkan selamat hari lahir juga, dalam tak sedar dah masuk 50an Fauziah Latiff dan tetap nampak awet muda!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul! Firdaus Wong Diugut Individu Berpangkat Datuk?

Tular di media sosial milik pendakwah bebas terkenal Firdaus Wong, di mana pendakwah ini berkongsi beberapa foto tangkap layar perbualannya bersama seorang individu di aplikasi WhatsApp di akaun Instagram nya baru-baru ini.

Menerusi mesej perbualan yang dikongsikan, difahamkan individu tersebut merupakan seseorang yang berpangkat dan mahu pendakwah bebas ini membeli sebuah bangunan badan bukan kerajaan (NGO) miliknya.

Namun Firdaus Wong menolak pembelian hartanah tersebut kerana ia bukan keutamaan persatuannya Multiracial Reverted Muslim (MRM), dan melihat maklum balas dari pendakwah tersebut individu berstatus itu menghantar mesej berbaur ugutan kepadanya.

A post shared by Firdaus Wong Wai Hung (@firdauswong)

Menerima mesej berbaur ugutan sedemikian, pendakwah ini menyatakan pendiriannya secara tegas bahawa urusan pembelian seperti itu dianggap sebuah budaya yang tidak sihat.

Selain itu, Firdaus Wong juga menjelaskan wang yang dimiliki dalam persatuannya banyak dibelanjakan dalam projek-projek kebajikan dan dimaklumkan projek yang dijalankan telah menelan belanja lebih RM1 juta untuk kebajikan masyarakat.

“Saya hormat sesiapa dan mana-mana NGO yang mahu membeli hartanah. Satu usaha dan inisiatif yang bagus. Kalau kami mampu, kami juga akan buat yang sama.

Namun pasca PKP COVID19, pembelian hartanah untuk NGO bukan keutamaan kami di Multiracial Reverted Muslim – MRM.

Fokus kami lebih kepada pemeriksaan pendakwah menerusi pembangunan insan (human capital), pemerkasaan penyampaian dakwah yang lebih efektif serta serba sedikit projek kebajikan buat masyarakat di mana MRM telah membelanjakan lebih dari RM1 juta untuk projek kebajikan.

Saya berkongsi kisah kami diugut individu bergelar Datuk kerana enggan menyumbang untuk pembelian bangunan sebuah NGO miliknya kerana ini bukan budaya yang sihat. Apatah lagi ianya datang dari seorang yang bergelar Datuk dan mempunyai kedudukan dalam masyarakat?

Saya tidak akan mendedahkan identiti beliau tetapi sekadar berharap tiada siapa akan merasa tertekan ‘diugut’ kerana enggan menyumbang.

Saya hormati visi dan misi NGO lain. Lain NGO, lain cara. Di MRM kami ada visi dan misi tetapi pembelian bangunan milik kami sendiri bukan keutamaan. Fokus kami memperkasakan pendakwah kami dengan ilmu dan kemahiran serta mempelbagaikan kaedah dakwah yang lebih efektif dengan teknologi.

*Jaga adab dan akhlak kita. Jangan caci tetapi doakan agar urusan Datuk itu dipermudahkan oleh Allah.” Luahnya

Melihat kandungan mesej perbualan yang dikongsikan Firdaus Wong di Instagram nya, membuatkan orang ramai memberi komen berbaur sindiran terhadap individu berpangkat tersebut di ruangan komen posting pendakwah berkenaan.

“Datuk tak tahu malu ni.. Teruskan usaha bro..”

“Beli bangunan minta sumbangan, nanti dia dapat nama. Something fishy sangat”

“Ramai pegang gelaran Datuk ni perangai sebijik macam ni… Pakat ke”

“Dato beli ke tu… Saja tanya.. Jarang dengar Dato mengemis” komen warganet

Apa pandangan anda tentang isu seperti ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nafi Gaji PA Sebanyak RM50,000! Iqbal Zulkefli Dedah Gaji Permulaan Hanya RM1,400

Usahawan Ahmad Iqbal Zulkefli tampil membidas kenyataan yang diberikan oleh bekas majikannya, Datuk Seri Vida (DSV) mengenai bayaran gaji sebanyak RM50,000 ketika berkhidmat sebagai pembantu peribadi (PA) kepada jutawan kosmetik itu.

Menerusi Insta Stories, Iqbal mendedahkan kenyataan yang diberikan oleh DSV  mengenai gajinya adalah tidak benar dan hanya mendapat RM1,400 sebagai permulaan gaji/

“Minta maaf saya mencelah. Kenyataan tentang gaji saya RM50,000-100,000 tidak benar. Sebetulnya pada awal bermula RM1400. Tahun ketiga barulah RM2000++. Itupun saya selalu bekerja dari sampai subuh.

Gaji saya sama sahaja dengan staff lain, bahkan ramai staff yang lebih tinggi. Cuma siapa rajin dan kreatif buat sales, mereka akan dapat setimpal dengan usaha.”-Jelas Iqbal

Tambahnya, dia turut berpendapat DSV sepatutnya mengambil PA dikalangan wanita yang kini serba mengetahui pelbagai perkara. Malah, dia turut memerli sinis DSV mengenai tujuannya ingin mengambil PA lelaki.

“Apa salahnya jika P.A wanita? Wanita sekarang juga sudah pintar edit video, bijak berniaga, dan boleh lakukan segala bukan? Tidak cukup baguskan staff yang ada sekarang? Mereka juga sudah banyak belajar. Ramai lagi staff yang tidak mendapat perhatian sepenuhnya.

Atau mahu P.A lelaki bertujuan untuk berjoget lagu hindustan seperti yang pernah lakukan selepas buang saya dulu? Itu bukan menyakitkan saya tetapi menjatuhkan martabat janda”- tulis Iqbal

Dalam pada itu, Iqbal turut merayu agar DSV menghormati kehidupan baharunya di Indonesia kerana kenyataannya usahawan mengenai perihal gaji hanya akan mendatangkan fitnah.

“Saya dah lama tak sebut nama beliau. Kalau tidak kacau saya, saya pun akan diam. Tapi ni mendatangkan fitnah. Gaji saya sama sahaja dengan staff lain. Saya berterima kasih dan kenang jasa sampai bila-bila tetapi jangan pusing.

Tolong. Saya mohon. Saya penat. Hormati privasi saya. Saya juga akan hormati. Tidak usah ditokok tambah lagi. Teruskan hal sendiri. Di Indonesia, mahu fokus untuk yang betul-betul serius menyayangi saya.”- katanya


Bukan Setakat Libatkan Pelakon Bawah Umur, Siri Gay Melayu Turut Bayar ‘Influencer’ Bagi Tujuan Promosi!

Sejak beberapa hari yang lalu, tular di media sosial mengenai sebuah siri tempatan, Stay Away From Me yang diterbitkan oleh sebuah syarikat aplikasi pasangan sejenis, Blued.

Difahamkan, siri hubungan cinta gay itu mula disiarkan sejak Ahad dan telah mencetuskan kontroversi berikutan ia menyentuh aspek Lesbian, Gay, Biseksual dan Transeksual (LGBT) dan melibatkan pelakon di bawah umur, Danish Iskandar yang berusia 17 tahun.

Bagaimanapun, Danish menerusi laporan Harian Metro menjelaskan pada awalnya dia tidak tahu menahu mengenai jalan cerita siri itu kerana kurang jelas dengan penjelasan yang diberikan oleh pihak produksi ketika pertama kali bermesyuarat . Menjawab persoalan orang ramai mengenai status seksualitinya, dia menegaskan babak romantik membabitkan dirinya dan seorang lagi pelakon lelaki adalah lakonan semata-mata.

Dalam perkembangan berkaitan, beberapa orang pengamal media sosial terkenal mendedahkan mereka mendapat tawaran secara berbayar daripada seorang pelakon untuk mempromosikan lakonannya dalam siri tersebut. Dalam kriteria yang dinyatakan, pelakon itu ingin mencari ‘influencer’ di kalangan lelaki melayu dan akan membekalkan trailer video bagi tujuan promosi.


Suki Terharu! Berterima Kasih Dengan Peminat Siti Nurhaliza

Penyanyi Suki Low meluahkan rasa terharu dengan sokongan dan pujian yang diberikan oleh peminat Dato Sri Siti Nurhaliza apabila membawakan lagu penyanyi popular itu, Badarsila pada minggu ketiga Gegar Vaganza (GV8) pada Ahad lalu.

Suki yang menduduki kedudukan keempat dengan perolehan markah 78.60% mendapat pujian ramai setelah berjaya membawakan lagu tersebut dengan baik. Malah, maestro muzik yang juga juri tetap GV8,Datuk Ramli MS turut memuji kemerduan suara dan persembahan Suki.

Di kesempatan itu, Suki ketika ditemui Murai.my usai daripada persembahannya berterima kasih kepada semua peminat terutama peminat Siti yang memuji persembahannya. Menurut Suki, dia telah mencuba sehabis baik untuk membawakan lagu tersebut dan berharap persembahannya tidak mengecewakan orang ramai.

“Terima kasih banyak atas semua sokongan anda dan saya harap ia tidak mengecewakan anda semua sebab saya dah cuba yang terbaik untuk tidak mengecewakannya. terima kasih sekali lagi atas sokongan dan ucapan anda semua” ujar Suki

Dalam perkembangan berkaitan, Suki turut mengulas mengenai busananya yang turut mendapat pujian ramai sehingga diibaratkan persis Mahsuri. Jelas Suki, penampilannya itu mendapat sentuhan Calvin Thoo namun tidak menyangka ia seakan mengingatkan segelintir orang kepada lagenda Pulau Langkawi.

“Baju ini adalah rekaan Calvin Thoo. Sebenarnya saya tak sangka ada beberapa orang tegur termasuk kawan cakap penampilan saya malam ini cantik dan saling tak tumpah macam potret lukisan Mahsuri” katanya lagi

Sekadar info, pada minggu hadapan Suki bakal membawakan lagu popular Hael Husaini berjudul Jampi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bukan Kena Paksa Ke?”-Rita Rudaini Bidas Kenyataan KJ Mengenai 90% Remaja Telah Divaksin

Pelakon, Rita Rudaini membidas kenyataan Menteri Kesihatan, Khairy Jamaluddin (KJ) mengenai Malaysia telah mencapai 90 peratus daripada populasi remaja berusia antara 12 hingga 17 tahun menerima sekurang-kurangnya satu dos vaksin Covid-19.

Menerusi Insta Stories, Rita mempersoalkan kenyataan tersebut dengan berpendapat bahawa remaja-remaja telah dipaksa untuk mengambil vaksin untuk ke sekolah.

“Pencapaian? Erk 🙄.  Bukan kena paksa ke? Kalau tak cucuk takleh masuk sekolah. Pencapaian atas PAKSAAN, Itu bukan pencapaian namanya..Itu PAKSAAN.”-Bidas Rita

Dalam hantaran susulan, Rita akui berasa kasihan dengan generasi yang akan datang kerana menyifatkan tidak berpeluang untuk  merasai zaman yang dilalui oleh ibu bapa mereka . Malah, pelakon ini turut merindui akan zaman pentadbiran Perdana Menteri terdahulu, Tun Mahathir dan Datuk Seri Najib.

“Abislah generasi akan datang..Kesian mereka tak pernah rasa seperti zaman ibu bapa mereka.

Saya rindu zaman TUN M, zaman NAJIB. Takde DISKRIMINASI macam ni. Huru hara hancur punah. Tahniah Malaysia. Apa punya thurrr.” ujar Rita

Dipetik dari laporan Harian Metro, KJ  mendedahkan bahawa Malaysia mencatatkan pencapaian penting apabila 90 peratus daripada populasi remaja berusia antara 12 hingga 17 tahun menerima sekurang-kurangnya satu dos vaksin Covid-19.

“Kami telah mencapai kejayaan penting hari ini dengan 90 peratus daripada populasi berumur 12-17 tahun telah menerima sekurang-kurangnya satu dos vaksin Covid-19. “-dedahj  KJ


Dituduh ‘Potong Usus’, Ifa Raziah Tawar RM200 Ribu Tunjuk Bukti

Pelakon, penyanyi dan pengacara,  Ifa Raziah tampil bersuara selepas dituduh menjalani kaedah ‘potong usus’ atau bariatrik untuk menguruskan badannya.

Menerusi hantaran di Instagram, Ifa telah menawarkan wang tunai sebanyak RM200,000 kepada individu yang boleh kemukakan bukti  menunjukkan dirinya melakukan rawatan tersebut.

“Tawaran peraduan memenangi 200k secara tunai masih lagi berlangsung sehingga 8hb Disember 2021. Miss Diva masih menanti panggilan dari warganet yang duk menyebarkan fitnah mengenai Miss Diva kononnya memotong usus untuk kurus dan cantik.

Seperti yang Miss Diva janjikan barang siapa dapat memberikan bukti yang kukuh kononnya Miss Diva melakukan potong usus atau bariatrik. Jangan takut Miss Diva takkan propa pun tawaran wang tunai 200k”- pesan Ifa

Tambahnya lagi, Ifa turut menitipkan pesanan kepada netizen untuk menjauhi fitnah

“Jom beramai-ramai para jemaah warganet daripada duk buat dosa fitnah lebih baik tunjukkan segala bukti yang kukuh.”- katanya lagi

Sekadar info, Ifa kini giat mempromosikan produk kecantikan dan kesihatan diri jenamanya , Miss Diva.